open-index/open-wikipedia-markdown huggingface dataset:
జాన‌కి బ‌ల్ల‌భ ప‌ట్నాయ‌క్

**జానకి బల్లభ పట్నాయక్,** (1927 జనవరి 3– 2015 ఏప్రిల్ 21) భారతీయ రాజకీయ నాయకుడు. అతను 2009 నుండి 2014 వరకు అసోం గవర్నరుగా పనిచేసాడు. అతను భారత జాతీయ కాంగ్రెస్ నాయకుడు. ఒడిశా రాష్ట్ర ముఖ్యమంత్రిగా 1980 నుండి 1989 వరకు, మళ్ళీ 1995 నుండి 1999 వరకు పనిచేసాడు. 

## జీవిత విశేషాలు
అతను కుర్దా పాఠశాలలో ప్రారంభ విద్యను పూర్తిచేసి 1947లో ఉత్కల్ విశ్వవిద్యాలయం నుండి సంస్కృతంలో బి.ఎ చేసాడు. తరువాత రాజనీతి శాస్త్రంలో ఎం.ఎ.ను బెనారస్ హిందూ విశ్వవిద్యాలయంలో 1949 లో పూర్తి చేసాడు.1950లో భారత జాతీయ కాంగ్రెస్ ఒరిస్సా రాష్ట్ర శాఖ యువజన విభాగానికి అధ్యక్షునిగా వ్యవహరించాడు. 1980లో యువ‌జ‌న కాంగ్రెస్ నాయ‌కుడిగా, ఆ త‌ర్వాత రాష్ట్ర ప్ర‌దేశ్ కాంగ్రెస్ క‌మిటీ అధ్య‌క్షుడిగా అతను ప‌ద‌వులు నిర్వ‌ర్తించాడు. 2009 నవంబరు 11  నుండి 2014 డిసెంబరు 11 వరకు అతను అస్సాం గ‌వ‌ర్న‌ర్‌గా ప‌ని చేశాడు. అతని భార్య జయంతీ పట్నాయక్, మూడు పర్యాయాలు లోకసభకు, ఒక సారి రాజ్యసభకు ఎన్నికైంది. ఆమె జాతీయ మహిళా కమిషన్ మొట్టమొదటి ఛైర్ పర్సన్‌గా పనిచేసింది.

## మరణం
2015 ఏప్రిల్ 21న రాష్ట్రీయ స్ంస్కృత విద్యాపీఠ్ స్నాత‌కోత్స‌వంలో పాల్గొనేందుకు తిరుప‌తి వ‌చ్చిన అతనికి గుండెపోటు వ‌చ్చింది. వెంట‌నే తిరుప‌తిలోని స్విమ్స్ ఆస్ప‌త్రికి త‌ర‌లించారు. అక్క‌డే తుది శ్వాస విడిచాడు. ఆయనకు భార్య జయంతి పట్నాయక్,  కుమారుడు పృథ్వీ బల్లవ్ పట్నాయక్,ఇద్దరు కుమార్తెలు సుదత్తా పట్నాయక్, సుప్రియా పట్నాయక్ ఉన్నారు.

## మూలాలు

## బయటి లింకులు

* The Indian Express on Patnaik's marginalisation 
*Q & A : J.B. Patnaik  The Hindu
*Assam Governor JB Patnaik passes away in Tirupati Indian Express
*Farewell to JB Patnaik

వర్గం:1927 జననాలు
వర్గం:2015 మరణాలు
వర్గం:ఒడిశా ముఖ్యమంత్రులు
వర్గం:ఒడిశా రాజకీయ నాయకులు
వర్గం:గుండెపోటు మరణాలు
కొలోస్సియం

**కొలోస్సియం** మొదట ఫ్లావియన్ అంపీథియేటర్ గా గుర్తింపబడింది, ఇది రోమ్‌ నగరంలో ఒక పెద్ద ప్రేక్షకాగారం. కొలోస్సియం నిర్మాణం దాదాపు సా.శ. 70-72 లో ప్రారంభించబడింది, సా.శ. 80 లో పూర్తయ్యింది. చక్రవర్తి వెస్పాసియన్ ఈ పనులు ప్రారంభించాడు,, చక్రవర్తి టైటస్ వాటిని పూర్తిచేశాడు. చక్రవర్తి డొమిటియన్ సా.శ. 81-96 మధ్య భవనానికి కొన్ని మార్పులు చేశాడు. ఇది 50, 000 మంది కూర్చొగలిగినది. ఇది 156 మీటర్ల వెడల్పు, 189 మీటర్ల పొడవు, 57 మీటర్ల ఎత్తు ఉంటుంది. ఇది రోమన్ సామ్రాజ్యం చే నిర్మించబడిన అతిపెద్ద ప్రేక్షకాగారం.

## చిత్రమాలిక

File:Colosseum 0731 2013.jpg|కొలోస్సియం 2013
File:Colosseum 0732 2013.jpg|కొలోస్సియం 2013
File:Exterior of the Colosseum.jpg|కొలోస్సియం 2012
File:Colosseum 0740 2013.jpg|కొలోస్సియం 2013
File:Colosseum 0748 2013.jpg|కొలోస్సియం 2013
File:Colosseum 0771 2013.jpg|కొలోస్సియం 2013
File:Colosseum 0762 2013.jpg|కొలోస్సియం 2013

## మూలాలు

వర్గం:80 నిర్మాణాలు
అరూన్ టికేకర్

**అరూన్ టికేకర్** (ఆంగ్లం: Aroon Tikekar) పలు వార్తా సంస్థల్లో సంపాదకుడిగా విధులు నిర్వర్తించిన సీనియర్‌ పాత్రికేయుడు, విద్యావేత్త.

## జీవిత విశేషాలు
ఆయన రచయితల, జర్నలిస్టుల కుటుంబంలో జన్మించారు. ఆయన ఒక కళాశాల అధ్యాపకునిగా కొన్ని సంవత్సరాలు పనిచేసి తరువాత న్యూఢిల్లీ లోని యు.ఎస్.లైబ్రరీ ఆఫ్ కాంగ్రెస్ వద్ద భాష, అసహిత్యం నిపుణునిగా ఆరితేరారు. ఆయన పత్రికా ప్రస్థానం "ది టైమ్స్ ఆఫ్ ఇండియా"కు ఛీఫ్ గా చేరినప్పుడు ప్రారంభమైనది. ఆయన మహారాష్ట్ర టైమ్స్ పత్రికకు సీనియర్ అసిస్టెంత్ ఎడిటర్ గా పనిచేసారు. ఆయన టైమ్స్ ఆఫ్ ఇండియాకు ఆర్చివల్ రీసెర్చ్ ఛీఫ్ గా ఉన్నప్పుడు 150 యేండ్ల పత్రికల చరిత్రను వ్రాయుటకు బాధ్యత వహించాడు. ఆయన ఇండియన్ ఎక్స్‌ప్రెస్ గ్రూపు ప్రచురించిన మరాఠీ పత్రిక "లోక్‌సత్తా"కు సంపాదకునిగా నియమింపబడ్డారు. అచట 1991 నుండి 2002 వరకు పనిచేసాడు. 2009లో పూణె విశ్వవిద్యాలయంలో జర్నలిజం, కమ్యూనికేషన్స్ విభాగంలో ప్రొఫెసర్ గా బాధ్యతలు నిర్వహించారు. ఆయనకు అనేక సాహిత్య, జర్నలిజం అవార్డులు వచ్చాయి.
జూన్ 2010లో ముంబై లోని ఆసియాటిక్ సొసైటీ అధ్యక్షునిగా పనిచేసారు. ఆయా మహారాష్ట్ర@50 స్టడీ సెంటర్ ను ప్రారంభించారు.
ఆసియాటిక్ సొసైటీలో 200,000 పుస్తకాలు ఉన్నాయి. టికేకర్ ఆ పుస్తకాలను సంరక్షించుటకు క్రియాశీలకంగా కృషిచేసారు.

## కెరీర్
భాషా, సాహిత్యాల్లో అద్భుత నైపుణ్యం గల ఆయన కొన్నేళ్ల పాటు అధ్యాపక వృత్తిలో కొనసాగారు. దిల్లీలోని యూఎస్‌ లైబ్రరీ కాంగ్రెస్‌ కార్యాలయంలో అక్విజిషన్‌ నిపుణుడిగానూ పనిచేశారు. పాత్రికేయ వృత్తికీ అరూన్‌ టికేకర్‌ విస్తృత సేవలు అందించారు. టైమ్స్‌ ఆఫ్‌ ఇండియా రిఫరెన్స్‌ చీఫ్‌గా వ్యవహరించారు. దశాబ్ద కాలం (1992-2002) ఇండియన్‌ ఎక్స్‌ప్రెస్‌కు చెందిన మరాఠీ పత్రికకు సంపాదకత్వం వహించారు. మహారాష్ట్ర టైమ్స్‌కు సీనియర్‌ అసిస్టెంట్‌ ఎడిటర్‌గా, లోక్‌సత్తా పత్రిక ఎడిటర్‌గా పనిచేశారు. మరాఠీ, ఆంగ్ల భాషల్లో 20పైగా పుస్తకాలు రాశారు.
## మరణం
అరూన్‌ టికేకర్‌ అనారోగ్య కారణాలతో 2016 జనవరి 19న కన్నుమూశారు.

## మూలాలు

## ఇతర లింకులు

వర్గం:సంపాదకులు
వర్గం:పాత్రికేయులు
వర్గం:ఆంగ్ల రచయితలు
వర్గం:మరాఠీ రచయితలు
వర్గం:2016 మరణాలు
యసుటారో కొయిడే

**యసుటారో కొయిడే** 112 సంవత్సరాలు జీవించిన జపాన్ కురువృద్ధుడు.  రైట్ సోదరులు విమానాన్ని తయారుచేయడానికి కొన్ని నెలల ముందు ఆయన జన్మించారని, అత్యధిక వయసుగల వ్యక్తిగా గిన్నిస్ వరల్డ్ రికార్డులో కూడా చోటు దక్కించుకున్నారని తెలిపారు. 
## జీవిత విశేషాలు
ఆయన  1903, మార్చి 13న జన్మించారు. దర్జీగా ఒక బట్టల దుకాణంలో పనిచేసారు. తన 107వ యేట నగోయా ప్రాంతానికి తన కుమార్తె వద్ద నివసించడానికి వెళ్లారు. ఆయనకు 110 సంవత్సరాలు వచ్చినప్పటికీ ఆయన వార్తాపత్రికలను కళ్ళద్దాలు లేకుండా చదువగలిగేవారు. కట్టుడు పళ్ళు లేకుండా స్వంత దంతాలతో ఆహారం నమిలి తినేవారు. ఐచి ప్రెఫెక్టర్ లో ఆయన ఎక్కువకాలం జీవించిన వ్యక్తిగా "నగోయా" సహచరుడు అయిన "త్సూయ మియురా" తన 111 వ యేట మరణించిన తరువాత  మార్చి 31, 2014 న చరిత్రలో నిలిచారు.

ఆగష్టు 21, 2015 న అద్యధిక కాలం జీవించిన వ్యక్తిగా అధికారికంగా గిన్నిస్ బుక్ లో స్థానం సంపాదించాడు. కొయిడె దీర్ఘాయుష్షుకు రహస్యమేమిటీ అని గతంలో ఆయనను పలువురు అడిగేవారట. అందుకు ఆయన చిరునవ్వుతో చెప్పిన జవాబేమిటంటే... ‘శక్తికి మించి పనిచేయవద్దు... ఆనందంగా జీవించాలి’ అని. ప్రపంచ దేశాల్లో జపాను వాసులే దీర్ఘాయుష్కులుగా ఉంటున్నారు. ప్రస్తుతం అక్కడి జనాభాలో నాలుగో వంతు 65 ఏళ్లు పైబడిన వారే.

ఆయన జనవరి 19 2016 న గుండె పనితీరులో లోపం వల్ల నగోరా లోని ఆసుపత్రిలో మరణించారు.
## మూలాలు

## ఇతర లింకులు

వర్గం:1903 జననాలు
వర్గం:2016 మరణాలు
వర్గం:గిన్నిస్ బుక్ లో స్థానం పొందినవారు
వర్గం:జపాన్ ప్రజలు
కొప్పరపు వేంకటరమణ కవి

**కొప్పరపు వేంకటరమణ కవి** తన సోదరుడు కొప్పరపు వేంకట సుబ్బరాయ కవితో కలిసి కొప్పరపు సోదర కవులు పేరుతో జంట కవిత్వం చెప్పాడు.
## జీవిత విశేషాలు
ఇతడు ప్రకాశం జిల్లా(పూర్వము గుంటూరు జిల్లా), సంతమాగులూరు మండలం (పూర్వము నర్సరావుపేట తాలూకా), కొప్పరం గ్రామంలో 1887, డిసెంబరు 30వ తేదీకి సరియైన సర్వజిత్ నామ సంవత్సర పుష్య బహుళ పాడ్యమి, శుక్రవారము నాడు కొప్పరపు వేంకట రాయడు, సుబ్బమాంబ దంపతులకు జన్మించాడు. ఇతడు ఆరువేల నియోగి బ్రాహ్మణుడు. పోతరాజు రామకవి, రామడుగు రామకృష్ణశాస్త్రి గార్ల వద్ద ఇతడు శిష్యరికం చేశాడు. ఇతడు తన సోదరుడు కొప్పరపు వేంకట సుబ్బరాయ కవితో కలిసి 1908 నుండి 150కి పైగా అష్టావధాన, శతావధాన, ఆశుకవితా ప్రదర్శనలు ఇచ్చాడు. అనేక సంస్థానాలలో సత్కారాలు, సన్మానాలు పొందాడు. ఇతడు 1942, మార్చి 21న మరణించాడు.

## ముఖ్యమైన అవధానాల జాబితా
* బాపట్ల శతావధానము (15-09-1911)
* విశదల శతావధానము (17-09-1911)
* గుంటూరు శతావధానము (01-10-1911)
* చీరాల శతావధానము (16-10-1911)
* పంగిడిగూడెము శతావధానము (1920)
* సంపూర్ణ శతావధానము (1921)

## రచనలు
ఇతడు తన సోదరునితో కలిసి ఈ క్రింది రచనలు చేశాడు. 
# కృష్ణ కరుణా ప్రభావము
# దైవసంకల్పము
# కుశలవ నాటకము
# కనకాంగి
# పసుమర్తి వారి వంశావళి
# జ్ఞానోపదేశము
# నారాయణాస్త్రము
# దీక్షిత స్తోత్రము
# శతావధానము మొదలైనవి.

## బిరుదులు
ఇతడు సోదరునితో కలిసి ఈ క్రింది బిరుదులను పొందాడు.
* ముంగాలి
* బాల సరస్వతి
* ఆశు కవీంద్రసింహ
* విజయ ఘంటికా
* ఆశుకవి చక్రవర్తి
* కుండిన కవిసింహ
* కవిరత్న
* అవధాని పంచానన
* కథాశుకవీశ్వర
* ఆశుకవిశిఖామణి మొదలైనవి.

## మూలాలు
* తెలుగు సాహిత్యకోశము 1851-1950 - తెలుగు అకాడెమీ 
* కవిపరిచయము - మిన్నికంటి గురునాథశర్మ - పేజీలు: xxvii - xxxviii - కొప్పరపు సోదరుల కవిత్వము - గుండవరపు లక్ష్మీనారాయణ (సంపాదకుడు)
* ఆధునిక కవిజీవితములు - మంత్రిప్రగడ భుజంగరావు - పేజీలు: 31,32

వర్గం:జంటకవులు
వర్గం:ప్రకాశం జిల్లా కవులు
వర్గం:ప్రకాశం జిల్లా అవధానులు
యోగ వాశిష్టం

right|thumb|401x401px|అరుంధతి వశిష్టుని కథతో గ్రంథం ప్రారంభం అవుతుంది.
**యోగ వాశిష్టం** (, IAST: *Yōga-Vāsiṣṭha*) యోగా-వాసిష్ఠ అనేది అద్వైత వేదాంతానికి సంబంధించిన పురాతన భారతీయ గ్రంథం, ఇది హిందూ తత్వశాస్త్రం యొక్క పాఠశాల, ఇది ద్వంద్వవాదం, స్వీయ, విశ్వం యొక్క ఐక్యతను నొక్కి చెబుతుంది. వాల్మీకి మహర్షి చేత రచింపబడిన ఒక గ్రంథం. ఈ గ్రంథంలో మొత్తం 29,000 శ్లోకాలు ఉన్నాయి. ఇదే గ్రంథం "లఘు యోగవాశిష్ట్యం" అనే పేరుతో 6,000 శ్లోకాలతో ఉంది. ఈ గ్రంథం మొత్తం పూర్తైన శతాబ్దం తెలియదు కానీ, 6వ నుండి 14వ శతాబ్దం అని అంచనా. ఏది ఏమైనా మొదటి సహస్రాబ్ది లో ఈ గ్రంథం ఉంది అని గట్టి నమ్మకం.

ఈ గ్రంథం పేరు వశిష్ట మహర్షి మీద ఉంది, ఆయన శంకరాచార్యుల  ద్వారా వేదాంతములో మొట్ట మొదటి ఋషిగా చెప్పబడ్డారు. ఈ గ్రంథం అంతా వశిష్టునికి, రాముడికి మధ్య సంవాదంలా సాగుతుంది. ఈ గ్రంథంలో మొత్తం ఆరు అధ్యాయాలు ఉంటాయి. మొదటి అధ్యాయంలో రాముని జీవితం పట్ల వైరాగ్యం, ప్రాపంచిక విషయముల పట్ల చిరాకు మొదలైన విషయములు ఉంటయి. రెండవ అధ్యాయంలో రాముని వ్యక్తిత్వం ద్వారా, మోక్షం, అది పొందడానికి కావల్సిన గుణాలు చెప్పబడ్డాయి. మూడు, నాలుగు అధ్యయాలు దానికి కావల్సిన ఆధ్యాత్మిక జీవితం, స్వయం కృషి, ఇంకా సృష్టి రహస్యాలు కథల రూపంలో చెప్పబడ్డాయి. ఈ రెండు పుస్తకాలు మనిషి స్వేచ్ఛ, బుద్ధి గురించి చర్చిస్తాయి. ఐదవ అధ్యాయంలో ధ్యానం, ఆత్మ సాక్షాత్కారానికి దాని ప్రయోజనం తెలపబడింది. ఆఖరి పుస్తకంలో సంపూర్ణ జ్ఞానం పొందిన రాముని గురించి చెప్పబడింది.

యోగా-వాసిష్ఠ అద్వైత వేదాంతానికి సంబంధించిన అత్యంత ముఖ్యమైన గ్రంథాలలో ఒకటిగా పరిగణించబడుతుంది, ఇది భారతీయ తత్వశాస్త్రం, ఆధ్యాత్మికతపై శాశ్వత ప్రభావాన్ని చూపింది. స్వీయ, విశ్వం యొక్క ద్వంద్వ స్వభావాన్ని గ్రహించే సాధనంగా స్వీయ-జ్ఞానం, ధ్యానం యొక్క ప్రాముఖ్యతను వచనం నొక్కి చెబుతుంది. యోగా-వసిష్ఠ ఇప్పటికీ అధ్యయనం చేయబడుతోంది, గౌరవించబడుతోంది, ఇది ప్రపంచవ్యాప్తంగా ఉన్న ఆధ్యాత్మిక అన్వేషకులను ప్రేరేపిస్తుంది.
## మూలాలు

వర్గం:సంస్కృత గ్రంథాలు
వర్గం:హిందూమతం
రెస్యూమ్

**రెస్యూమ్** లేదా **రెజ్యూమ్** అనేది వ్యక్తులు వారి నేపథ్యాలు, నైపుణ్యాలు తెలియజేసేందుకు ఉపయోగించే ఒక పత్రం. రెజ్యూమ్‌లు వివిధ కారణాల కోసం ఉపయోగిస్తారు, కానీ ఇవి చాలా తరచుగా సురక్షిత కొత్త ఉపాధి కొరకు ఉపయోగించబడుతున్నాయి. సాధారణ రెస్యూమ్‌ సంబంధిత ఉద్యోగ అనుభవం, విద్య యొక్క సారాంశం కలిగి ఉంటుంది. రెస్యూమ్‌ అనేది సాధారణంగా ఉపాధి కొరకు సమర్పించే ఆప్లికేషన్, కవర్ లెటర్ వంటి మొదటి అంశాలలో ఒకటి. దీని ద్వారా యజమాని ఉద్యోగం కోరే వ్యక్తుల గురించి ఇంటర్వూకి ముందే ఒక అంచనా వేయగలుగుతాడు, తనకు ఎలాంటి నేపథ్యాలు, నైపుణ్యాలు ఉన్న వ్యక్తి పనికి కావాలో అటువంటి రెజ్యూమ్‌లతో కూడిన వారిని ఇంటర్వూకి పిలచి వారిని ఉద్యోగం లోకి తీసుకుంటాడు.

రెస్యూమ్‌ అనే పదం ఫ్రెంచ్ పదం సమ్మరైజెడ్ లేదా సమ్మరి అనే పదం నుంచి వచ్చింది, దీనర్థం సంగ్రహంగా లేదా సారాంశం.

మొదటి రెస్యూం ఘనత లియోనార్డో డా విన్సీ కి దక్కుతుంది. 

## సాధారణ రెజ్యూమ్ ఫార్మాట్
* పేరు         :       pinninti varalakshmi 
* చిరునామా     :  duppada
* ఫోన్ నెం./ మొబైల్ నెం   : 88973 90203 
* Varalakshmipinninti700 
* లక్ష్యం :  jabu
* విద్యా అర్హత వివరాలు   :   intermediate 
* అనుభవాలు :      no
* నైపుణ్యాలు   :  
* కార్యకలాపాలు    :
* వ్యక్తిగత వివరాలు  :  varalakshmi  vizianagaram  dupada
* అభిరుచులు         :  
* డిక్లరేషన్ (పై వివరాలు నిజమని పేర్కొంటూ)  : yas
* స్థలం   : dupada
* తేదీ (రెస్యూమ్‌ను సమర్పించిన తేదీ)   :  29/9/2025
* సంతకం : varalakshmi

## మూలాలు

వర్గం:ఉపాధి
తిరుమాని సత్యలింగ నాయకర్

**తిరుమాని సత్యలింగ నాయకర్** మాజీ ఎమ్మెల్యే, సత్యలింగం నాయకర్ అగ్నికులక్షత్రియ సమాజానికి చెందినవాడు ఆయన వివాద రహితుడిగా, నిజాయితీపరుడిగా పేరొంది 1983,  1985, 1994 లో సంపర శాసనసభ నియోజకవర్గం నుంచి వరుసగా మూడుసార్లు శాసనసభ్యులుగా ప్రాతినిధ్యం వహించి హ్యాట్రిక్ సృష్టించారు. పేదవర్గాల అభ్యున్నతే ధ్యేయంగా పనిచేయడం, నీతినిజాయితీగా వ్యవహరించడంతో ఆయన ఇటు రాజకీయ వర్గాల్లోను, అటు ప్రజల్లోను మంచివ్యక్తిగా, అవినీతికి ఆస్కారం ఇవ్వని మనిషిగా చెరగని ముద్ర వేసుకున్నారు. 
## జీవిత విశేషాలు
ఆయన 1935 జూన్ 12 న తిరుమాని స్వామి, ముత్యాలమ్మ దంపతులకు కాట్రేనికోన మండలం బలుసుతిప్ప గ్రామంలో జన్మించారు. చిన్నతనం నుంచి ఆయన పేదల సమస్యలపై పోరాడడమే కాకుండా, అనేక సేవా కార్యక్రమాలు చేశారు.
## రాజకీయ జీవితం
ఆయన 1968లో సర్పంచ్‌గా ఎన్నికై రాజకీయ ప్రస్థానాన్ని ప్రారంభించారు. 1983లో మాజీ ముఖ్యమంత్రి ఎన్టీ రామారావు తెలుగుదేశం స్థాపించాక ఆ పార్టీలో చేరి, అప్పటి సంపర నియోజకవర్గం (ఇప్పుడు కాకినాడ రూరల్ నియోజకవర్గం) నుంచి ఆ పార్టీ అసెంబ్లీ అభ్యర్థిగా పోటీ చేసి, గెలుపొందారు. 1985, 1994లో కూడా సంపర నియోజకవర్గం నుంచే ఎమ్మెల్యేగా గెలిచారు. 1986 నుంచి 1989 వరకు రాష్ట్ర మత్స్యకార కార్పొరేషన్ చైర్మన్‌గా వ్యవహరించారు. రాష్ట్రంలో మత్స్యకార సమస్యల పరిష్కారానికి కృషి చేసి, వారి కుటుంబాలు ఆర్థికంగా బలోపేతమయ్యేందుకు అనేక సంక్షేమ పథకాలను అమలు చేసిన ఘనత నాయకర్‌కే దక్కుతోంది. నిత్యం ప్రజల్లో ఉంటూ, వారి సమస్యల పరిష్కారానికి అహర్నిశలు కృషిచేశారు.

## వ్యక్తిగత జీవితం
ఆయనకు భార్య అమ్మాజీ, కుమారుడు స్వామి నాయకర్ ఉన్నారు.

## మరణం
కొంతకాలంగా ఆయన అస్వస్థతతో ఉన్నారు. కాకినాడ రూరల్ మండలం తూరంగిలో ఉంటున్న కుమారుడు, న్యాయవాది స్వామి నాయకర్‌తో ఉంటున్నారు. ఇంటివద్దనే జనవరి 20 2016 న మరణించారు.

## మూలాలు

## ఇతత లింకులు
వర్గం:1935 జననాలు
వర్గం:2016 మరణాలు
వర్గం:తెలుగుదేశం పార్టీ రాజకీయ నాయకులు
వర్గం:తూర్పు గోదావరి జిల్లా నుండి ఎన్నికైన శాసన సభ్యులు
వర్గం:తూర్పు గోదావరి జిల్లా రాజకీయ నాయకులు
యలమంచిలి హనుమంతరావు

**యలమంచిలి హనుమంతరావు** రేడియో హనుమంతరావుగా తెలుగు రాష్ర్టాల రైతులకు సుపరిచితుడైన వ్యక్తి.
## జీవిత విశేషాలు
అతను కృష్ణా జిల్లా పమిడిముక్కల మండలం మేడూరులో 1938 మార్చి 1 న సాంబశివరావు, వరలక్ష్మి దంపతులకు జన్మించాడు. 3వ తరగతి వరకు మేడూరులో చదివి, ఇంటర్మీడియట్ వరకు విజయవాడలో సి.వి.ఆర్.జి.ఎం. హైస్కూలులో, ఎస్.ఎస్.ఆర్ & సి.వి.ఆర్ కళాశాలలో 1956 నుండి 1959 వరకు బాపట్ల వ్యవసాయ కళాశాలలో అగ్రికల్చర్ బి.యస్సీ చదివాడు. 12 ఏళ్లు వ్యవసాయ శాఖలో పనిచేసిన హనుమంతరావు 1971లో ఆల్‌ఇండియా రేడియోలో చేరాడు.రైతుల కార్యక్రమాలను రేడియోలో వినసొంపుగా తీర్చిదిద్దిన ఘనత అతనికి ఉంది.అన్నదాతగా, ఆత్మబంధువుగా, రేడియోరావుగా హనుమంతరావు గుర్తింపు పొందాడు.
## మరణం
ఎల్లారెడ్డిగూడలోని స్వగృహంలో 2016 జనవరి 19 ఉదయం 10.30 గంటల సమయంలో గుండెపోటుతో మృతి చెందాడు.

## మూలాలు

## ఇతర లింకులు
* 'ఈటీవీ అన్నదాత' ఆద్యుడు, రైతు బాంధువుడు యలమంచిలి హనుమంతరావు కన్నుమూశారు
వర్గం:రేడియో ప్రముఖులు
వర్గం:1938 జననాలు
వర్గం:2016 మరణాలు
వర్గం:గుండెపోటు మరణాలు
వర్గం:కృష్ణా జిల్లా ఆకాశవాణి ప్రయోక్తలు
సుబ్రతా బోస్

**సుబ్రతా బోస్** ( 1932 ఫిబ్రవరి 25 - 2016 జనవరి 20) భారతదేశ 14వ పార్లమెంటు సభ్యులు. ఆయన పశ్చిమ బెంగాల్ లోని బరాసత్ లోక్‌సభ నియోజకవర్గం నుండి ప్రాతినిద్యం వహించారు. ఆయన ఆల్ ఇండియా ఫార్వర్డ్ బ్లాకు పార్టీ తరపున ప్రాతినిధ్యం వహించారు. ఆయన 1952లో కలకత్తా విశ్వవిద్యాలయం నుండి పట్టభద్రులైనారు. ఈయన నేతాజీ సుభాష్ చంద్రబోస్ యొక్క అన్న కుమారుడు.
## జీవిత విశేషాలు
## మరణం
దక్షిణ కోల్‌కతా లోని తన నివాసంలో సుబ్రతా బోస్ జనవరి 20 2016 న గుండెపోటుతో మరణించించారు. చాలాకాలంగా ఆయన ఊపిరితిత్తుల వ్యాధితో బాధపడుతున్నారు. సుబ్రతా బోస్‌కు భార్య, ఇద్దరు కుమార్తెలు ఉన్నారు. ఫార్వర్డ్ బ్లాక్ ఎంపీగా ఆయన 2004 నుంచి 2009 వరకూ పనిచేశారు.

## మూలాలు

## ఇతర లింకులు
* Official biographical sketch in Parliament of India website

వర్గం:2016 మరణాలు
వర్గం:కోల్‌కతా వ్యక్తులు
వర్గం:1932 జననాలు
వర్గం:14వ లోక్‌సభ సభ్యులు
మిన్నికంటి గురునాథశర్మ

**మిన్నికంటి గురునాథశర్మ** గుంటూరు జిల్లాకు చెందిన పండితుడు. ఇతని తల్లిదండ్రులు వెంకట సుబ్బమాంబ, మిన్నికంటి వెంకట లక్ష్మణమంత్రి. శ్రీవత్స గోత్రుడు. ఇతడు ఏల్చూరు గ్రామంలో 1897, ఏప్రిల్ 10వ తేదీన జన్మించాడు.  ఉభయ భాషా ప్రవీణుడు. వేదాంత పారీణుడు. తెనాలిలో విద్యాభ్యాసం చేశాడు. గుంటూరులోని హిందూ కాలేజీ హైస్కూలులో ప్రధాన ఆంధ్రపండితుడిగా పనిచేశాడు. ఇతడు **పోతరాజు విశ్వనాథ కవి**తో కలిసి *గురువిశ్వనాథకవులు* పేరుతో జంటగా కవిత్వం చెప్పాడు. ఇతడు సాహిత్యంతో పాటు భక్తి, వేదాంత రచనలు మొత్తం 66కు పైగా రచించాడు. వాటిలో పద్య, గద్య, నాటక, హరికథ, విమర్శ, సుప్రభాత, ఆధ్యాత్మిక విచార, వ్రతకల్ప, అనువాద, పరిశోధక, వ్యాకరణ, వ్యాఖ్యాన గ్రంథాలు వున్నాయి. 
## రచనలు
# తత్త్వ విచారము
# జీవ విచారము
# నామసంకీర్తనము
# ఆంధ్రశ్రుతి గీతలు
# అడవిపువ్వులు
# సూక్తినిధి
# దత్తమహిమ
# శ్రీదత్తాత్రేయ వ్రతకల్పము
# విశిష్టాద్వైత విచారము
# హరిహర దత్తస్తుతి
# శాస్త్రార్థ విచారము
# శివగీత
# గౌరీకళ్యాణము
# కంచెర్ల గోపన్న అను రామదాసు
# శ్రీ మద్భాగవత మహిమ
# శ్రీమద్గురు భాగవతము
# అమ్మ
## బిరుదులు
* ఉభయ భాషాప్రవీణ
* వేదాంత పారీణ
* కవిశేఖర
* విద్యానాథ
* కవితామహేశ్వర
## మరణం
ఇతడు 1984, డిసెంబరు 10వ తేదీన మరణించాడు.

## మూలాలు

వర్గం:గుంటూరు జిల్లా కవులు
వర్గం:జంటకవులు
వర్గం:తెలుగు రచయితలు
కోచింగ్

**కోచింగ్** అనేది ఒక అభివృద్ధి కార్యక్రమం. దీనిలో అనుభవజ్ఞుడైన వ్యక్తి అభ్యాసకుడికి శిక్షణ, మార్గదర్శకత్వం అందిస్తూ అతడొక నిర్దిష్ట వ్యక్తిగత లేదా వృత్తిపరమైన లక్ష్యాన్ని సాధించడంలో తోడ్పడతాడు .  అనుభవజ్ఞుడైన వ్యక్తిని కోచ్ అంటారు. అప్పుడప్పుడు, *కోచింగ్* అంటే ఇద్దరు వ్యక్తుల మధ్య ఒక అనౌపచారిక (ఇన్‌ఫార్మల్) సంబంధం అని అనుకోవచ్చు. వీరిలో ఒకరికి మరొకరి కంటే ఎక్కువ అనుభవం, నైపుణ్యం ఉంటుంది. రెండవవారికి సలహాలు, మార్గదర్శకత్వం అందిస్తారు. కోచింగ్, మెంటరింగ్ లాగా కాకుండా, నిర్దుష్టమైన పనులు లేదా లక్ష్యాలపై దృష్టి పెడుతుంది.    

## ఉద్భవం
"కోచ్" అనే పదాన్ని మొదటిసారిగా 1830 లో ఆక్స్ఫర్డ్ విశ్వవిద్యాలయంలో ఓ బోధకుడు ఒక విద్యార్థిని పరీక్షకు "సిద్ధం చేసిన"పుడు పుట్టింది.  "కోచింగ్" అనేది ప్రజలను తామున్న స్థానం నుండి తాము చేరదలచిన స్థానానికి తీసుకువెళ్ళే ప్రక్రియ. క్రీడలకు సంబంధించి ఈ పదాన్ని మొదటిగా 1861 లో ఉపయోగించారు. 

## వర్తనం
క్రీడలు, కళలు, నటన (ఆంగికం, వాచికం, అభినయాల్లో కోచ్‌లు), వ్యాపారం, విద్య, ఆరోగ్య సంరక్షణ, సంబంధాలు (ఉదాహరణకు, పాశ్చాత్య దేశాల్లో డేటింగ్ కోచ్‌లు) వంటి రంగాలలోకి కోచింగ్ విస్తరించింది. క్లయింట్లు వారి దృక్కోణాలను మార్చుకోడానికి, తద్వారా వారి లక్ష్యాలను సాధించడానికి వేర్వేరు విధానాలను కనుగొనడంలో కోచ్‌లు అనేక రకాల కమ్యూనికేషన్ నైపుణ్యాలను ఉపయోగిస్తారు.  ఈ నైపుణ్యాలను దాదాపు అన్ని రకాల కోచింగ్‌లలో ఉపయోగించవచ్చు. ఈ కోణంలో, కోచింగ్ అనేది ఒక "మెటా-ప్రొఫెషన్" అని చెప్పవచ్చు. కొన్ని రకాల కోచింగ్ కార్యకలాపాలు ఒకదాని లోకి మరొకటి అతివ్యాప్తి (ఓవర్‌ల్యాప్) చెందవచ్చు.  కోచింగ్ విధానాలు సాంస్కృతిక భేదాల ద్వారా కూడా ప్రభావితమవుతాయి. 

## మూలాలు

వర్గం:విద్యా మనోవిజ్ఞానశాస్త్రం
వర్గం:విద్య
విల్బర్ స్కోవిల్

* విల్బర్ లింకన్ స్కోవిల్ * (జనవరి 22, 1865 - మార్చి 10, 1942) యునైటెడ్ స్టేట్స్ కు చెందిన ఫార్మాసిస్టు. ఆయన "స్కోవిల్ ఆర్గానోలెప్టిక్ పరీక్ష" ను కనుగొని సుప్రసిద్ధుడైనాడు. ఈ పరీక్ష ప్రస్తుతం "స్కోవిల్ స్కేల్" గా పిలువబడుతుంది. ఈ పరీక్షను ఆయన 1912లో ఆయన పర్క్ డేవిస్ ఫార్మాసిటికల్ కంపెనీలో పనిచేస్తున్నప్పుడు వివిధ మిరపకాయల, మిరియాల రుచులలో(కారం) గల తీవ్రతలను తెలుసుకొనుటకు కనుగొన్నాడు.
## జీవిత విశేషాలు
ఆయన యునైటెడ్ స్టేట్స్ కు చెందిన కన్నెక్టికట్ వద్ద బ్రిడ్జ్‌పోర్ట్ ప్రాంతంలో జన్మించాడు. ఆయన సెప్టెంబరు 1,1891 న కోరా బి. ఉఫ్హం ను వివాహమాడారు. వారికి ఇద్దరు పిల్లలు. వారిలో అమీ ఆగస్టా ఆగస్టు 21, 1892, రుచ్ ఉఫ్హం అక్టోబరు 21,1897 లోనూ జన్మిచారు.

ఆయన "ద ఆర్ట్ ఆఫ్ కాంపౌండింగ్" అనే పుస్తకాన్ని వ్రాసి 1895లో ప్రచురించారు. ఆ పుస్తకం కనీసం 8 ఎడిషన్లు ముద్రించబడినది. ఆ పుస్తకం 1960 వరకు ఫార్మాసిటికల్ రిఫరెన్సు గా ఉపయోగపడేది. ఆయన "ఎక్జాక్ట్ అండ్ పెర్‌ఫ్యూమ్స్" అనే పుస్తకాన్ని కూడా వ్రాసారు. దీనిలో వందల సంఖ్యలో ఫార్ములేషన్స్ ఉన్నాయి. ఆయన కొంతకాలం మసాచ్‌సెట్ట్స్ కాలేజ్ ఆఫ్ ఫార్మసీ అండ్ హెల్త్ సైన్సెస్ లో ప్రొఫెసర్ గా పనిచేసారు. 1912 లో ఆయన వివిధ చిల్లీ పెప్పర్స్  కొరకు ఒక పరీక్ష, సూచిక ను కనుగొన్నారు. ఈ పరీక్షను "స్లోవిల్ ఆర్గానోలెప్టిక్ పరీక్ష" అంటారు. ఆయన వివిధ చిల్లీ పెప్పర్స్ యొక్క కారంలో గాల్ తీవ్రతలను  ఈ పరీక్ష ద్వారా కనుగొన్నాడు. ఈ పరీక్ష ప్రస్తుతం స్కోవిల్ స్కేలు గా ప్రామాణీకరించబడినది.

1922లో స్కోవిల్ ఎలిజెబెత్ ప్రైజ్ ను అమెరికన్ ఫార్మాసిటికల్ అసోసియేషన్ నుండి పొందారు. 1929 లో ఆయన రెమింగ్టన్ హానర్ మెడల్ ను పొందారు. ఆయన 1929 లో కొలంబియా విశ్వవిద్యాలయం నుండి డాక్టర్ ఆఫ్ సైన్స్ ను పొందారు.

జనవరి 22 2016 గూగుల్ సెర్చ్ ఇంజన్ ఆయన గౌరవార్థం గూగుల్ డూగుల్ ను ప్రచురించింది.
## అవార్డులు
ఆయనకు అమెరికన్ ఫార్మాసిటికల్ అసోసియేషన్ నుండి క్రింది అవార్డులు లభించాయి.
* 1922 – ద ఎబెర్ట్ ప్రైజ్, 
* 1929 – రోమింగ్టన్ హానర్ మెడల్, APhA యొక్క అత్యున్నత పురస్కారం

## మూలాలు

## ఇతర లింకులు
* Wilbur Scoville profile on NNDB
* Scoville Scale Chart for Hot Sauce and Hot Peppers Scoville Heat Scale Database on Scott Roberts Website 
* Scoville Scale/Scoville Heat Units Explanation at Tabasco web site
* యూట్యూబ్ లో గూగుల్ డూగుల్ దృశ్యం
వర్గం:అమెరికా వ్యక్తులు
వర్గం:1865 జననాలు
వర్గం:1942 మరణాలు
చెన్నై ఎగ్మోర్ - మంగళూరు సెంట్రల్ ఎక్స్‌ప్రెస్

**చెన్నై ఎగ్మోర్ - మంగళూరు సెంట్రల్ ఎక్స్‌ప్రెస్** భారతీయ రైల్వేలు వ్యవస్థలో ఒక ఎక్స్‌ప్రెస్ రైలు. ఇది చెన్నై ఎగ్మోర్ రైల్వే స్టేషను, మంగళూరు సెంట్రల్ రైల్వే స్టేషను మధ్య నడుస్తుంది.
## తాత్కాలిక నిలుపుదల
ఈ కింది సూచించబడిన రైళ్లు "ఫెరుమ్‌కలియాట్టం మహొత్సవమ్" సందర్భంగా యాత్రికులు ప్రయాణం సులభతరం కొరకు త్రికరిప్పూర్ స్టేషను వద్ద తాత్కాలికంగా ఒక నిమిషం ముగిసే కాల వ్యవధితో నిలుపుదల సౌకర్యం ఏర్పాటు అంద చేసారు.

## మూలాలు

వర్గం:భారతీయ రైల్వేలు ప్రయాణీకుల రైళ్లు
వర్గం:భారతీయ ఎక్స్‌ప్రెస్ రైళ్ళు
హైదరాబాద్ హలీమ్

**హలీం** : రంజాన్ నెలలో దర్శనమిచ్చే వంటకం హలీం. ఉపావాసాలుండే ముస్లింలతో పాటు హిందువులు కూడా ఇష్టంగా కొనుక్కుని తింటారు. దీనిని ఇంట్లో తయారు చేసుకోవడం కొంచెం కష్టమే. రోజంతా ఉపవాస దీక్షలో ఉండి శక్తిని కోల్పోయిన వారు హలీమ్‌ ద్వారా శరీరంలో కొంత మేరకు శక్తిని పొందగలుగుతారు. హైదరాబాదీ హలీం భౌగోళిక చిహ్నం (జియోగ్రాఫికల్‌ ఇండికేటర్‌) ని సొంతం చేసుకొంది. 
## తయారీ విధానం
గోధుమ రవ్వ, నెయ్యి, మటన్ (బోన్‌లెస్), పుట్నాల పప్పు (తినే శెనగ పప్పు),
గరం మసాలా, ఉల్లిపాయలు, కొత్తిమీర, పుదీనా, తో తయారు చేస్తారు. లేత పొట్టేలు మాంసం అయితే రుచి బాగా ఉంటుంది. మాంసాన్ని పెద్ద మందపాటి పాత్రలో ఐదు గంటల పాటు ఉడికిస్తారు. గోధుమ రవ్వ, పుట్నాల పొడి, గరం మసాల వేసి బాగా కలిపి మరో నాలుగు గంటల పాటు సన్నటి సెగపై (అడుగు అంటకుండా) ఉడికిస్తారు.
బాగా మెత్తగా ఉడికిన తర్వాత ఈ మిశ్రమానికి నెయ్యి కలిపి మెత్తగా కలిసిపోయే వరకూ గూటా కర్రలతో రుబ్బుతారు. శాకాహార హలీం కూడా క్రమేణా ప్రాచుర్యంలోకి వస్తోంది.
## హైదరాబాద్ లో హలీం
హైదరాబాద్‌ నగరంలో హలీం తయారీలో ‘పిస్తాహౌస్‌’ అంతర్జాతీయంగా పేరుగాంచింది. ‘ప్యారడైస్‌’, ‘కేఫ్‌ 555’, ‘హైదరాబాద్‌హౌస్‌’ వంటి సంస్థలు కూడా హలీం తయారుచేస్తాయి.

మలేషియా, సింగపూర్‌, సౌదీ అరేబియా వంటి దేశాలకు పోస్టల్‌, విమానాల ద్వారా హలీంను పంపిస్తున్నారు. హలీంను ఆన్‌ లైన్‌ ద్వారా ఆర్డరిచ్చిన వెంటనే హలీం ఇంటికి చేరవేసేలా ఏర్పాట్లు చేశారు. ఆర్డరందిన వెంటనే ప్రత్యేక బృందాలు వేడి వేడి హలీం డబ్బాలను ఆర్డరిచ్చిన వారికి చేరవేస్తారు.

## ఇవీ చూడండి
* హైదరాబాదీ హలీం
* ఖిచ్రా
* హరీస్

## మూలాలు

వర్గం:ముస్లింల పండుగలు
వర్గం:ముస్లింల సాంప్రదాయాలు
వర్గం:వంటకాలు
వర్గం:హైదరాబాదీ వంటకం
వర్గం:తెలంగాణ భౌగోళిక గుర్తింపులు
పద్మనాభుని చెరువు (పెళ్ళికూతురమ్మ చెరువు)

**పద్మనాభుని చెరువు**, పశ్చిమ గోదావరి జిల్లా, పెనుగొండ మండలానికి చెందిన గ్రామం.

## చరిత్ర
ఈ గ్రామానికి దూరంగా ఇదొక చేల మద్య ఉన్న పెద్ద దిబ్బ వంటి పెద్ద విశాల ప్రాంతం.దీని ప్రక్కన ఒక పెద్ద చెరువు, ఒక చిన్న చెరువు ఉన్నాయి. ఈ దిబ్బను వ్యవసాయదారులు కళ్ళాలు వేసుకోవడానికి, పంట నూర్పులకు, ఇతర అవసరాలకు వాడుకొంటారు.

అలాంటి ఈ దిబ్బ మద్య ఒక చిన్న ఆలయం ఉంది. ఆలయంలో దేవతలెవ్వరో అని చూస్తే నుదుట బాసికాలు, బుగ్గన చుక్క తదితర అలంకారాలతో ఇద్దరు వధూవరులు కూర్చొని దర్శనమిస్తారు. విచిత్రంగా ఉన్న ఈ అలయ చరిత్రలోకెళితే పెనుగొండ నుండి ఆచంట వెళ్ళే మట్టిరోడ్డు ఈ చెరువుల గుండా వెళుతుంది.

## ఆలయ విశేషాలు
ఈ ఆలయానికి కల చరిత్ర గురించి అక్కడాంతా చెప్పుకోవడం జరుగుతుంది. ఆలయం వద్ద శిలాఫలకంపై రాసిన కథనం ప్రకారం:-

అప్పట్లో కలిగిన వాళ్ళు పల్లకీల్లో వెళ్ళడం జరిగేది. అలా పెనుగొండలో కల వైశ్యుల ఆడపడుచు వివాహం జరిగిన పిదప ఆచంటకు పయనమై ఈ మార్గం గుండా వెళుతున్నపుడు వరుడు మూత్ర విసర్జన కొరకు దిగి పని పూర్తి అయిన పిదప కాళ్ళు కడుక్కోడానికి చెరువులో దిగబోయినపుడు పాముకాటు వేయడం జరిగింది. దాంతో అతడు చెరువులో పడి మృతి చెందటం గమనించి అందరూ పరుగెత్తి అతడి వద్దకు వెళ్ళి పరీక్షించి, మరణించినట్టుగా నిర్ధారించారు. అది విని పల్లకిలో ఉన్న పెళ్ళికూతురు ఒకప్రక్కగా వెళ్ళి అదే చెరువులో దూకి అమెకూడా మృతి చెందింది. అలా ఆమె ప్రతివ్రతాధర్మ ఇష్టపూర్వక మరణానికి వారినిద్దరిని అక్కడే సమాధి చేసారు.

గతంలో సరిగా పంటలు పండక ఇబ్బందులు పడే రైతులకు, అలా జరిగిన తరువాత సుభిక్షంగా పంటలు పండటం, సరియైన సమయానికి వర్షాలు కురవడం, చుట్టుప్రక్కల అందరికీ అనుకూలమైన పనులు జరుగుతూ వారు ఏ కార్యం తలపెట్టినా అవి నిర్విఘ్నంగా జరగటం వంటివి జరిగేవట. ఇవన్నీ అక్కడ సమాధి చేయబడ్డ వధూవరుల వలనే అనే నమ్మకం బలపడి అక్కడ వారి మూర్తులను కొలువుతీర్చి పూజలు చేయడం జరుగుతూండేది. అదే కాక ఏఇంట్లో వివాహం జరిగినా వివాహానంతరం వధూవరులను ఈ దేవాలయానికి తీసుకురావడం జరుగుతుటుందిద. ఏ పని మొదలు పెట్టాలన్నా ఇక్కడ మొక్కుకొని చేస్తుంటారు.ఈ అలయానికి అటు ఆచంట నుండి ఉత్సవాలను నిర్వహించేందుకు వైశ్యప్రముఖులు వస్తారు. ఇటు పెనుగొండ గ్రామం నుండి ఆలయ నిర్వహణ జరుగుతుంది. వేరెక్కడో ఊరిలో ఉన్న ఈ ఆలయానికి రెండు పట్టణాల నుండి ఆలయానికి ధర్మకర్తలుగా, నిర్వహణ జరగటం విచిత్రం.

## చిత్రమాలిక

File:Pellikooturamma Temple - Padmanabhuni cheruvu-Deva (2).jpg|దేవాలయంలో కల వధూవరులు
File:Pellikooturamma Temple - Padmanabhuni cheruvu-Deva (3).jpg|దేవాలయం
File:Pellikooturamma Temple - Padmanabhuni cheruvu-Deva (4).jpg|దేవాలయం వద్దకు చెరువు ప్రక్కగామార్గం
File:Pellikooturamma Temple - Padmanabhuni cheruvu-Deva (5).jpg|తీర్ధం కల దిబ్బ
File:Pellikooturamma Temple - Padmanabhuni cheruvu-Deva (6).jpg|దేవాలయ ఆవరణ


## మూలాలు

## వెలుపలి లంకెలు

* https://web.archive.org/web/20160722001120/http://godaavari.blogspot.in/2016/01/blog-post_19.html
బి.ఆర్‌.కె.రెడ్డి

**బి.ఆర్‌.కె.రెడ్డి** (బొమ్మారెడ్డి రామకోటిరెడ్డి) ప్రముఖ శాస్త్ర ప్రచారకర్త, జన విజ్ఞాన వేదిక కృష్ణా జిల్లా గౌరవాధ్యక్షులు. ఐదు సంపూర్ణ సూర్యగ్రహణాలను వీక్షించిన అతి కొద్దిమందిలో బిఆర్‌కె రెడ్డి ఒకరు. 
## జీవిత విశేషాలు
ఆయన ఆంధ్ర ప్రదేశ్ రాష్ట్రంలోని కృష్ణా జిల్లాకు చెందిన తేలప్రోలు గ్రామంలో జనవరి 4 1938 న జన్మించారు. ప్రాథమిక విద్యను తేలప్రోలలో పూర్తి చేసారు. ఇంటర్మీడియట్ విద్యను విజయవాడ లోని ఆంధ్ర లయోలా కళాశాలలో చదివారు. ఆంధ్రా విశ్వవిద్యాలయంలో బిఎస్‌సి హానర్స్‌ పూర్తిచేశారు. ఆంధ్ర విశ్వవిద్యాలయంలో భౌతిక శాస్త్రంలో డాక్టరేట్ పొందారు. హైదరాబాదు లోని పివి నరసింహారావు కళాశాలలో భౌతిక శాస్త్ర అధ్యాపకులుగా కొద్దికాలం పనిచేశారు. తరువాత ఆయన విజయవాడ శాతవాహన కళాశాలలో అధ్యాపకులుగా చేరి పదవీ విరమణ చేసేంతవరకు తన సేవలనందించారు. ఆయన విజయవాడలోని గాంధీ హిల్ ప్లానిటోరియంలో 20 యేండ్ల పాటు అతిథి అధ్యాపకునిగా పనిచేసారు.

ఆయన ఖగోళ శాస్త్ర విజ్ఞానం, విశ్వం పుట్టుక, సైన్సు విజ్ఞానం గురించి ఆయన విస్తృత ప్రచారం నిర్వహించారు.  అంతేగాక పలు సదస్సుల్లో పాల్గొన్నారు.  సంపూర్ణ సూర్యగ్రహణాల సందర్భంగా పలు వార్తాపత్రికల్లో వ్యాసాలు రాశారు. పలు టెలివిజన్ ఛానళ్లు ఏర్పాటుచేసిన కార్యక్రమాల్లోనూ పాల్గొన్నారు. భవానీపురం లోని రీజనల్‌ సైన్స్‌ సెంటర్‌లో కొద్దికాలం పనిచేశారు. ఖగోళ శాస్త్ర విజ్ఞానంపై అవగాహన కల్పించినందుకుగాను డాక్టర్‌ బిఆర్‌కె రెడ్డికి గవర్నర్‌ నుండి, కలెక్టర్‌ నుండి అవార్డులందుకున్నారు. జన విజ్ఞాన వేదికతో కలిసి పలు సదస్సులు నిర్వహించడంతోపాటు సంపూర్ణ సూర్యగ్రహణంపై పలు పుస్తకాలూ రాశారు. ఆయన అనేక కళాశాలలలో జాతీయ సైన్స్ దినోత్సవాలలో పాల్గొన్నారు.

## వ్యక్తిగత జీవితం
ఆయనకు కుమారుడు, ఇద్దరు కుమార్తెలు ఉన్నారు.
## మరణం
ఆయన అనారోగ్యం కారణంగా జనవరి 21 2016 న మృతిచెందారు.
## మూలాలు

## ఇతర లింకులు

వర్గం:2016 మరణాలు
వర్గం:కృష్ణా జిల్లా జన విజ్ఞాన వేదిక సభ్యులు
వర్గం:1938 జననాలు
మన్నవ గిరిధరరావు

**మన్నవ గిరిధరరావు** ఆంధ్రప్రదేశ్ శాసనమండలి సభ్యుడు.
## జీవిత విశేషాలు
గుంటూరు జిల్లా పొన్నూరు మండలానికి చెందిన మన్నవ ఇతని స్వగ్రామం. ఇతడు విద్యార్థిగా వల్లభజోస్యుల సుబ్బారావు మొదలైనవారివద్ద శిష్యరికం చేశాడు. చరిత్రలో ఎం.ఎ. చదివాడు. యువభారతి అనే మాసపత్రికకు, భారతీయ మార్గం అనే మాసపత్రికకు, సాధన పత్రికకు సంపాదకుడుగా పనిచేశాడు. గుంటూరులోని హిందూ కళాశాలలో రాజనీతిశాస్త్ర విభాగానికి అధిపతిగా ఉన్నాడు. 1968-1974ల మధ్య ఉపాధ్యాయుల ప్రతినిధిగా ఆంధ్రప్రదేశ్ శాసనమండలి సభ్యుడిగా ఉన్నాడు. ఇతడు జూలై 31, 2006న గుంటూరులో ఒక ప్రైవేటు ఆసుపత్రిలో చికిత్స పొందుతూ తన 77వ యేట మరణించాడు.

## రచనలు
# అప్రస్తుత ప్రసంగం
# కాంతిరేఖలు (మూడు భాగాలు)
# లోకజ్ఞానం
# ఎలా చదవాలి?
# మణిపూసలు
# పనికొచ్చేకథలు (రెండు భాగాలు)
# చదువుకుంటే బహుమతి
# సూక్తి సుధ
# హిందూ ధర్మ వైభవము
# భారత జాతికి ఆశాజ్యోతి 	
# వెర్రితలలు వేస్తున్న సెక్యులరిజం
# ఎం.ఎల్.ఏ. ఆత్మకథ (నవల)

## మూలాలు

వర్గం:సంపాదకులు
వర్గం:2006 మరణాలు
వర్గం:1930 జననాలు
వర్గం:గుంటూరు జిల్లా రచయితలు
వర్గం:గుంటూరు జిల్లా పాత్రికేయులు
వర్గం:గుంటూరు జిల్లా ఉపాధ్యాయులు
వర్గం:గుంటూరు జిల్లాకు చెందిన శాసనమండలి సభ్యులు
భూమి నిర్మాణం

**భూమి యొక్క నిర్మాణం** అనేక పొరలతో కూడి ఉంటుంది, ప్రతి ఒక్కటి భౌతిక, రసాయన లక్షణాలతో కూడి ఉంటుంది. ఈ పొరలు రెండు ప్రధాన వర్గాలుగా వర్గీకరించబడ్డాయి: క్రస్ట్, అంతర్గత.

క్రస్ట్: క్రస్ట్ అనేది భూమి యొక్క బయటి పొర, మనం నివసించే పొర. ఇది సాపేక్షంగా సన్నగా ఉంటుంది, 5-70 కిలోమీటర్ల లోతు వరకు ఉంటుంది, ప్రధానంగా ఘన శిలలతో కూడి ఉంటుంది. క్రస్ట్ రెండు రకాలుగా విభజించబడింది: కాంటినెంటల్ క్రస్ట్, ఓషియానిక్ క్రస్ట్. కాంటినెంటల్ క్రస్ట్ సముద్రపు క్రస్ట్ కంటే మందంగా, తక్కువ దట్టంగా ఉంటుంది, ప్రధానంగా గ్రానైట్‌తో కూడి ఉంటుంది. సముద్రపు క్రస్ట్ ఖండాంతర క్రస్ట్ కంటే సన్నగా, దట్టంగా ఉంటుంది, ప్రధానంగా బసాల్ట్‌తో కూడి ఉంటుంది.

మాంటిల్: మాంటిల్ అనేది క్రస్ట్ క్రింద ఉన్న పొర, ఇది భూమి యొక్క అతిపెద్ద పొర. ఇది దాదాపు 2900 కిలోమీటర్ల లోతు వరకు విస్తరించి ఉంది, ఘనమైన, దట్టమైన రాతితో కూడి ఉంటుంది. మాంటిల్ రెండు భాగాలుగా విభజించబడింది: ఎగువ మాంటిల్, దిగువ మాంటిల్. ఎగువ మాంటిల్ దిగువ మాంటిల్ కంటే ఎక్కువ జిగటగా ఉంటుంది, ఎగువ మాంటిల్ యొక్క కదలిక ప్లేట్ టెక్టోనిక్స్‌కు కారణమని నమ్ముతారు.

కోర్: కోర్ భూమి యొక్క కేంద్ర భాగం, రెండు పొరలుగా విభజించబడింది: బాహ్య కోర్, లోపలి కోర్. బయటి కోర్ ద్రవంగా ఉంటుంది, భూమి యొక్క అయస్కాంత క్షేత్రాన్ని ఉత్పత్తి చేయడానికి బాధ్యత వహిస్తుందని నమ్ముతారు. లోపలి కోర్ ఘనమైనది, ప్రధానంగా ఇనుము, నికెల్‌తో కూడి ఉంటుంది. లోపలి కోర్ ద్వారా ఉత్పన్నమయ్యే వేడి మాంటిల్‌లోని ఉష్ణప్రసరణ ప్రవాహాలను నడపడానికి సహాయపడుతుందని నమ్ముతారు, ఇది ప్లేట్ టెక్టోనిక్స్‌ను డ్రైవ్ చేస్తుంది.

మొత్తంమీద, భూమి యొక్క అంతర్గత నిర్మాణం సంక్లిష్టమైన వ్యవస్థ,, కొత్త ఆవిష్కరణలు జరుగుతున్నప్పుడు దాని గురించిన అవగాహన నిరంతరం పెరుగుతుంటుంది.

## భూమి బాహ్య నిర్మాణం
భూ ఉపరితలంపై సముద్రాలు, నదులు, పర్వతాలు, కొండలు, తీరప్రాంతపు మేటలు, తీరప్ర్రాంతపువాలు, సమతల భూమితో కూడిన మైదానాలు, అగాధాలు, లోయలు ఉంటాయి.

## భూమి అంతర్నిర్మాణం
భూమి అంతర్భాగాన్ని నాలుగు పొరలుగా విభజించవచ్చు.
1.భూపటలం 2.భూప్రావారము 3.బాహ్యకేంద్ర మండలం 4.అంతర కేంద్ర మండలం

## ఇవి కూడా చూడండి
* భూమి
* భూపటలం

## మూలాలు

* https://pubs.usgs.gov/gip/interior/
* https://www.zmescience.com/other/science-abc/layers-earth-structure/

వర్గం:భూగోళశాస్త్రం
వర్గం:భూమి
మన్నవ (అయోమయ నివృత్తి)

మన్నవ, గుంటూరు జిల్లా, పొన్నూరు మండలానికి చెందిన గ్రామం.
----

**మన్నవ** తెలుగువారిలో కొందరి ఇంటిపేరు.

# మన్నవ గిరిధరరావు
# మన్నవ బాలయ్య
# మన్నవ భాస్కరనాయుడు ప్రముఖ కవి, కథారచయిత, ఉపన్యాసకుడు, పద్య కావ్య రచయిత, గేయ రచయిత, నాటక రచయిత.
విశాఖపట్నం - కోరాపుట్ ఇంటర్‌సిటీ ఎక్స్‌ప్రెస్

**విశాఖపట్నం - కోరాపుట్ ఇంటర్‌సిటీ ఎక్స్‌ప్రెస్**  ఆంధ్ర ప్రదేశ్లో విశాఖపట్నం సిటీ, ఒడిశాలో కోరాపుట్ మధ్య నడుస్తుంది. రైలు విజయనగరం, రాయగడ, దామన్‌జోడీ స్టేషనుల ద్వారా నడుస్తుంది.

## జోను, డివిజను
ఈ ఎక్స్‌ప్రెస్ రైలు భారతీయ రైల్వేలు లోని తూర్పు తీర రైల్వే జోన్ పరిధిలోకి వస్తుంది.
### రైలు సంఖ్య
రైలు నంబరు: 18512
### తరచుదనం (ఫ్రీక్వెన్సీ)
ఈ రైలు వారానికి రెండు రోజులు (సోమవారం, శుక్రవారం) నడుస్తుంది.
## రైలు సమాచారం
ఈ రైలు ఎగువ, దిగువ ప్రతి మార్గం వారానికి రెండు రోజులు నడుస్తుంది. 
* రైలు సంఖ్య: 18511 కోరాపుట్ - విశాఖపట్నం ఇంటర్‌సిటీ ఎక్స్‌ప్రెస్ 
* రైలు సంఖ్య: 18512 విశాఖపట్నం - కోరాపుట్ ఇంటర్‌సిటీ ఎక్స్‌ప్రెస్
## నిర్వహణ, లోకోమోటివ్
ఈ రైలు ఈస్ట్ కోస్ట్ రైల్వే జోన్ ద్వారా నిర్వహించబడుతుంది. రైలు విశాఖపట్నం షెడ్ నకు చెందిన ఒక డబ్ల్యుడిఎం-3ఎ లోకోమోటివ్ ద్వారా నెట్టబడుతూ ఉంది.
## టైంటేబిల్
**18512- [[విశాఖపట్నం ]]** నుండి **[[కోరాపుట్ ]]**  

## రేక్ / కోచ్ కంపోజిషన్
ఈ రేక్ కూర్పు ఎస్‌ఎల్‌ఆర్, యుఆర్, యుఆర్, డి1, యుఆర్, యుఆర్, యుఆర్, యుఆర్, యుఆర్, ఎస్‌ఎల్‌ఆర్ మొత్తం 10 కోచ్‌లు  18512 విశాఖపట్నం జంక్షన్ - కోరాపుట్ జంక్షన్, 18511 కోరాపుట్ జంక్షన్ నుండి విశాఖపట్నం జంక్షన్ వరకు ఉన్న రైలు కలిగి ఉంది.

## రేక్ షేరింగ్
ఈ రైలు నకు 18411/18412 విశాఖపట్టణం - భువనేశ్వర్ ఇంటర్‌సిటీ ఎక్స్‌ప్రెస్ రేక్ షేరింగ్ అమరిక ఉంది. 

## మూలాలు

## బయటి లింకులు
*https://web.archive.org/web/20140601030217/http://www.indianrail.gov.in/
 

వర్గం:భారతీయ ఎక్స్‌ప్రెస్ రైళ్ళు
వర్గం:భారతీయ రైల్వేలు ప్రయాణీకుల రైళ్లు
వర్గం:భారతీయ రైల్వేలు ఇంటర్‌సిటీ ఎక్స్‌ప్రెస్ రైళ్లు
వర్గం:ఆంధ్రప్రదేశ్ రైలు రవాణా
వర్గం:ఒడిశా రైలు రవాణా
సొలారిస్ (నిర్వాహక వ్యవస్థ)

**సొలారిస్ **అనేది నిజానికి సన్ మైక్రోసిస్టమ్స్ చే అభివృద్ధి చేయబడిన ఒక యునిక్స్ నిర్వాహక వ్యవస్థ. ఇంతకు ముందు సన్ఒయస్ పేరుతో ఉన్న దీనిని 1993లో సొలారిస్ గా పేరుమార్చారు.

చారిత్రాత్మక పరంగా, సొలారిస్ ఒక యాజమాన్య సాఫ్ట్‌వేరుగా అభివృద్ధి చేయబడింది. కాని జూన్ 2005లో, సన్ మైక్రోసిస్టమ్స్ చాలా వరకూ కోడును కామన్ డెవలప్‌మెంట్, డిస్ట్రిబ్యూషన్ లైసెన్స్ క్రింద విడుదల చేసి, ఓపెన్‌సొలారిస్ ఓపెన్ సోర్స్ ప్రోజెక్టును స్థాపించింది.

ఓపెన్ సోలారిస్ పరియోజనతో, సాఫ్ట్‌వేర్ చుట్టూ డెవలపర్, వాడుకరుల సమాజాన్ని సన్ నిర్మించాలనుకుంది. జనవరి 2010లో, సన్ మైక్రోసిస్టమ్సును అధికారికంగా స్వాధీనం చేసుకున్న తరువాత, ఓపెన్ సొలారిస్ పంపిణీని, దాని అభివృద్ధి నమూనాను నిలిపివేయాలని ఒరాకిల్ నిర్ణయించుకుంది. ఆగస్టు 2010లో, సొలారిస్ కెర్నెల్ సోర్సు కోడుకు బహిరంగ నవీకరణలను అందించడం ఒరాకిల్ నిలిపివేసింది. తరువాత సొలారిస్ 11ను క్లోజుడ్ సోర్స్ యాజమాన్య నిర్వాహక వ్యవస్థగా మార్చివేసింది.

## చరిత్ర

1987లో, విపణిలో అత్యంత ప్రజాదరణ పొందిన యునిక్స్ రూపాలను(బీయస్డీ, సిస్టం ఫైవ్, క్సెనిక్స్) విలీనం చేయుటకు పరస్పర సహకారంతో ఒక పరియోజనపై పనిచేస్తున్నట్లు  ఎటి & టి కార్పోరేషన్, సన్ సంస్థలు వారు ప్రకటించాయి. ఈ పరియోజన ఫలితమే యునిక్స్ సిస్టమ్ V రిలీజ్ (ఎస్‌వీఆర్4).

## References

వర్గం:కంప్యూటరు నిర్వాహక వ్యవస్థలు
పురాణపండ రాధాకృష్ణమూర్తి

పురాణపండ రాధాకృష్ణమూర్తి  తెలుగు రచయిత, ఆధ్యాత్మిక వేత్త. అతను  భారతీయ సనాతన ధర్మం ప్రసాదించిన  ఆధ్యాత్మిక భావజాల ప్రచారం కోసం కృషి చేసాడు. అతను  శ్రీ రామ రక్షా స్తోత్రం కోటి ప్రతులను ప్రచురించి ఉచిత వితరణ చేసి   తెలుగు వారందరికీ సుపరిచితులైనాడు.  అతను ఋషులు ప్రసాదించిన పురాణేతిహాస కావ్యాల ఆధారంగా తెలుగు ఆధ్యాత్మిక ప్రపంచానికి సుమారు 500 పైచిలుకు రకాల గ్రంథాలను రచించి, సంకలనం చేసి ప్రచురించి వీలైనంతవరకు ఉచితంగా అందజేసాడు. శ్రీ లలితా పరాభట్టారికా దేవి ఉపాసకులుగా, సీతారామ హనుమంతుల ప్రార్థన చైతన్యంతో ఆత్మ సమర్పణ భావంతో కూడిన యజ్ఞమయ్య జీవితాన్ని గడిపిన అతను అనేక గ్రంథాలను రచించాడు.

ఈనాటికి తెలుగు లోకి ఇళ్లలో తెలుగు లోగిళ్ళలో లక్షల మంది హృదయాలలో శ్రీ రామ రక్షా స్తోత్ర మంత్ర ధ్వనులు నృత్యం చేస్తున్నాయంటే ... అది నూటికి నూరు శాతం బుధ కౌశిక మహర్షి సాక్షిగా రాధాకృష్ణమూర్తి గారి పుణ్య చైతన్యమే అని ఈనాటి ఉపరాష్ట్రపతి ముప్పవరపు వెంకయ్య నాయుడు సైతం అనేక సందర్భాల్లో పేర్కొనడం గమనార్హం.

## రచనలు

# హనుమచ్చరిత్ర
# శ్రీ గాయత్రీ దివ్యశక్తి
# శ్రీ లలితా సహస్రనామ స్తోత్రం
# శ్రీ లలితా స్తోత్రమంజరి
# శ్రీ లలితా దివ్యస్తోత్ర మంజరి
# శ్రీలలితోపాసనా సర్వస్వము
# శ్రీ లలితా సహస్రనామ స్తోత్రరత్నము
# శ్రీ దుర్గాదేవీ మహాత్మ్యము
# దివ్యవాణి
# శ్రీ దుర్గాదేవీ వైభవము
# నవదుర్గలు
# దేవీనవరాత్రగాథ
# దుర్గానందలహరి
# శ్రీ దుర్గాదేవీ మాహాత్మ్యము
# సకల కార్యసిద్ధికి సుందరకాండ
# సుందరకాండ సారాంశము
# సుందరకాండ వైభవము
# రామాయణములో కొన్ని ఆదర్శపాత్రలు
# అధ్యాత్మ రామాయణము
# అధ్యాత్మ రామాయణ విజ్ఞానము
# ఆంజనేయ వైభవము
# శ్రీ హనుమత్ప్రభ
# శ్రీ ఆంజనేయ పూజావిధానము
# భాగవతామృతము
# శ్రీమద్భాగవతమాహత్మ్యము(పద్మపురాణం)
# శ్రీమద్భాగవత రహస్యము
# భాగవత జ్యోతి
# శ్రీమద్బాగవత మహాపురాణం 
# భాగవత ప్రభ
# భాగవత వాణి
# రుక్మిణీ కల్యాణము
# శ్రీరామ వాణి
# శ్రీకృష్ణ వాణి
# శ్రీరామనామ మహిమ
# కళ్యాణ వాణి
# శ్రీరామరక్షా స్తోత్రము
# శివానంద సౌందర్యలహరులు
# అష్టవినాయకులు
# శ్రీదేవి ప్రార్థనలు
# శివ స్తోత్ర రత్నాలు
# శ్రీవిష్ణు సహస్ర నామస్తోత్రం
# పార్వతీ కళ్యాణము
# శివ స్తోత్రమంజరి
# శివ స్తోత్రాలు
# దివ్య స్తోత్ర రత్నావళి
# శ్రీకృష్ణలీలామృతము
# మణిద్వీపవర్ణన
# ఉపనిషద్వాణి
# భీష్మ పితామహుడు
# శ్రీ దత్తాత్రేయ స్తోత్రరత్నాలు
# మహాదాత కర్ణ
# శోకశాంతికి ఉపాయాలు
# శ్రీ సువాసినీ పూజా విధానము
# మహాలక్ష్మీ పూజా విధానము
# భక్త ఉద్ధవ
# మహాదాత కర్ణ  
# సత్క ధామంజరి 25 సంచికలు   
# పరమార్థవాణి 51 సంచికలు  
# శ్రీ గణేశ లీలలు 
# శ్రీ గాయత్రీ దివ్య శక్తి 
ఇలా ఎన్నో ఎన్నెన్నో అత్యద్భుతమైన గ్రంథాలను ఈ జాతికి అందించాడు. 

## మూలాలు

వర్గం:తెలుగు రచయితలు
వర్గం:తూర్పు గోదావరి జిల్లా రచయితలు
పరశురామ ఘనాపాఠి

thumb|పరశురామ ఘనాపాఠి
** బ్రహ్మశ్రీ పరశురామ ఘనాపాఠి** కంచి శంకర మఠం పీఠాధిపతి జయేంద్ర సరస్వతికి వేద పారాయణం చేయించిన గురువు. దేశంలోనే యజుర్వేదాన్ని ఔపోసన పట్టిన వేద పారాయణుడిగా ఖ్యాతినొందిన పరశురామన.. మాజీ రాష్ట్రపతి కేఆర్‌ నారాయణన్‌నుంచి ‘పురస్కార్‌’ అవార్డును సైతం అందుకున్నారు.
## జీవిత విశేషాలు
ఆయన తమిళనాడులోని తంజావూరు జిల్లా కుంభకోణం సమీపంలోని ఇంజికొల్లైలో ఆగష్టు 15 1914 న జన్మించారు. రామేశ్వరం దేవస్థాన పాఠశాలలో వేద అభ్యాసం చేశారు. దేశవ్యాప్తంగా ప్రఖ్యాత వేద సభలన్నింటి చేత సత్కారం పొందిన మహా వేదపండితులు. జయేంద్ర సరస్వతి ఆయనకు మొదటి శిష్యులు. తిరువానైక్కావల్‌లోని వేదపాఠశాలలో జయేంద్ర సరస్వతికి వేదపఠనం చేయించారు. కంచి మఠం పీఠాధిపతి విజయేంద్ర సరస్వతికి వేదం నేర్పించారు. చెన్నై శివారులోని అంబత్తూరులో పరశురామ ఘనాపాఠి నివసించారు.

ఆయన భారత రాష్ట్రపతి నుండి "పురస్కార్" అవార్డును పొందారు. ఆయన తన 102వ యేట కూడా వేదాలు, శాస్త్రాలను బోధించేవారు. అయనకు "కలియుగ యజ్ఞవల్క" అవార్డు కూడా లభించింది. ఈ పురస్కారాన్ని కంచి పీఠాధిపతి జయేంద్ర సరస్వతి చేతుల మీదుగా అందుకున్నారు. యివే కాకుండా ఆయననిఉ భగవత్ సేవారత్న, గురుసేవా రత్న, జన సేవారత్న, ప్రథమ ఆచార్య రత్న, విద్యా సహాయరత్న, పరిహార జోతిడ శిఖామణి అవార్డులు కూడా వచ్చాయి.

## వ్యక్తిగత జీవితం
ఆయనకు ఐదుగురు సంతానం. ఆయన జనవరి 21 2016 న తన 103వ యేట స్వర్గస్థులైనారు.
## మూలాలు

## ఇతర లింకులు
* Bramashri Parasurama Ganapatigal and Laksmi ammal's 100 year's Mangalya Dharanam
* Experience With Maha Periyava: Brahmarishi Parasurama Ganapatigal

వర్గం:2016 మరణాలు
వర్గం:1914 జననాలు
వర్గం:వేద పండితులు
వర్గం:తమిళనాడు ఆధ్యాత్మిక గురువులు
సాగర్

*విద్యాసాగర్ రెడ్డి - సాగర్ గా పిలవబడే తెలుగు సినీ దర్శకుడు
* సాగర్ (జిల్లా) - మధ్యప్రదేశ్ రాష్ట్ర 51 జిల్లాలలో **సాగర్** జిల్లా ఒకటి. సాగర్ పట్టణం జిల్లాకేంద్రంగా ఉంది.
*నాగార్జునసాగర్ - నల్గొండ జిల్లా, గుంటూరు జిల్లా సరిహద్దులవద్ద కృష్ణా నదిపై నిర్మింపబడిన ఆనకట్ట
*విద్యాసాగర్ - భారతీయ సినీ సంగీత దర్శకుడు.
*సాగర్ (నటుడు) - భారతీయ టెలివిజన్ నటుడు.
*సాగర్ - గాయకుడు
*విద్యాసాగర్ రాజు - నటుడు
జాతశ్రీ

thumb|జాతశ్రీ
**జాతశ్రీ** (ఆగస్టు 4, 1943 - నవంబర్ 4, 2018)  కలం పేరుతో రచనలు చేస్తున్న వ్యక్తి పేరు **జంగం ఛార్లెస్**. కథా రచయితగా, నవలా రచయితగా పేరు గడించాడు.

## జననం
ఇతడు నల్లగొండ జిల్లా, మట్టంపల్లి మండలం, గుండ్లపల్లి గ్రామంలో 1943, ఆగస్టు 4వ తేదీన జన్మించాడు. ప్రస్తుతం ఖమ్మంలో స్థిరనివాసం ఏర్పరచుకున్నాడు. 

## రచనలు

### నవలలు
# వెదురు పొదలు నినదించాయి
# బలిపశువు

### కథాసంపుటాలు
# ఆర్తారావం
# కుట్ర
# చలివేంద్రం
# ప్రభంజనం

### కథలు

# అంతర్ముఖం
# అగ్ని తుఫాను
# అనివార్యం
# అమ్మా నీకు దండమే
# ఎర్రగులాబి
# ఒంటరి
# ఒక విషాదం
# కంటిలో నలుసు
# కాలుష్యం
# కుట్ర
# చలివేంద్రం
# చవిటి నేల
# చివరి మాట
# జీబ్రా
# జీవజ్వాల
# దాహం
# దృశ్యసంహారకం
# నాదేశంలో...
# నిప్పులనీడ
# నెత్తురు కూడు
# పంచరైన బ్రతుకులు
# పతనమైన ప్రకృతి
# పప్పుసుద్ద
# పిల్లి మొగ్గలు
# పైరగాలి
# పోలీస్ కుక్కలు
# ప్రభంజనం
# ప్రీడం పైటర్
# బతుకు చిరునామ
# బుచ్చిబాబు రాయని కథ 
# మరణ వాంగ్మూలం
# మరీచిక
# ముష్టి నిజం
# ముసలి నొసలు పై వయసు రేఖలు
# మైకం
# రాజాయిజం
# లక్ష్మి
# లబ్ధి
# విధ్వంసం
# విలువలు
# వ్యక్తిగతం
# వ్యూఫైండర్
# సన్మానం
# సబ్ టీక్ నహీహై
# సమాజం
# స్పృహ
# స్వర్గంచేరని నక్క

### ఇతరములు
# సాహిత్యంలో స్త్రీ (వ్యాస సంకలనం)

## పురస్కారాలు
* మంజీరా రచయితల సంఘం వారి వట్టికోట అళ్వార్‌స్వామి పురస్కారం

## మరణం
ఈయన 2018, నవంబర్ 4న కొత్తగూడెంలో మరణించాడు.

## మూలాలు

వర్గం:1946 జననాలు
వర్గం:దళిత రచయితలు
వర్గం:తెలుగు రచయితలు
వర్గం:కలం పేరుతో రచనలు చేసిన ఆంధ్రప్రదేశ్ వ్యక్తులు
ఏ.సి.జోస్

**అంబట్ ఛాకో జోస్ ** (; 1937 ఫిబ్రవరి 5 &ndash; 2016 జనవరి 23) భారతదేశ రాజకీయనాయకుడు. ఆయన కేరళ సీనియర్‌ కాంగ్రెస్‌ నేత, మాజీ పార్లమెంటరీ సభ్యుడు, మాజీ కేరళ శాసనసభ స్పీకర్‌గా సేవలనందించారు.
## జీవిత విశేషాలు
ఆయన ఫిబ్రవరి 5 1937 న ఎడపల్లి, ఎర్నాకుళం జిల్లాలో జన్మించారు. ఆయన ప్రముఖ అంబట్ కుటుంబానికి చెందినవారు. ఆయన కోచిలోని సెంట్‌ అల్బర్ట్స్‌ కాలేజీలో బి.ఎస్సీ చేశారు. తరువాత ప్రభుత్వ న్యాయ కళాశాలలో ఎల్.ఎల్.బి. డిగ్రీని పొందారు. ఆయన కేరళ విద్యార్థి యూనియన్ స్థాపించడంలో ప్రముఖ పాత్ర పోషించారు. 1969 నుండి 1979 వరకు ఆయన కొచ్చిన్ సిటీ కార్పొరేషన్ లో కౌన్సిలర్ గా ఉన్నారు. 1972 లో ఆ కార్పొరేషన్ కు మేయర్ గా తన సేవలనందించారు. 1980 లో ఆయన కేరళ శాసనసభలో పారవూర్ నియోజకవర్గం నుండి ఎన్నికై తన సేవలనందించారు. ఆయన 1982 లో కేరళ శాసనసభ స్వీకర్‌గా సేవలు అందించారు. సాధారణ ఎన్నికల్లో 1996, 1998, 1999 లో కాంగ్రెస్‌ ఎంపీగా లోక్‌సభకు ఎన్నికై 11వ, 12వ, 13వ లోక్‌సభలలో ప్రాతినిధ్యం వహించారు. ఆయన కొంతకాలం "వీక్షణం డైలీ" వార్తాపత్రికకు ప్రధాన సంపాదకులుగా ఉన్నారు. ఆయన కేరళ రాష్ట్రంలో భారత జాతీయ కాంగ్రెస్లో కీలక వ్యక్తి.
## మరణం
కొంతకాలంగా ఆయన గుండె సంబంధిత వ్యాధితో బాధపడుతున్నారు. చికిత్స పొందుతూ జనవరి 24 2016 ఉదయం మృతి చెందారు.
## మూలాలు

## ఇతర లింకులు

వర్గం:1937 జననాలు
వర్గం:2016 మరణాలు
వర్గం:కేరళ శాసనసభ స్పీకర్లు
వర్గం:కేరళ రాజకీయ నాయకులు
వర్గం:11వ లోక్‌సభ సభ్యులు
వర్గం:12వ లోక్‌సభ సభ్యులు
వర్గం:13వ లోక్‌సభ సభ్యులు
వర్గం:కేరళ నుండి ఎన్నికైన లోక్‌సభ సభ్యులు
కాకినాడ టౌన్ - తిరుపతి స్పెషల్ ఎక్స్‌ప్రెస్

**కాకినాడ టౌన్ - తిరుపతి స్పెషల్ ఎక్స్‌ప్రెస్** భారతీయ రైల్వేలు వ్యవస్థలో ఒక వీక్లీ స్పెషల్ ఎక్స్‌ప్రెస్ రైలు. ఇది కాకినాడ టౌన్ రైల్వే స్టేషను, తిరుపతి రైల్వే స్టేషను మధ్య నడుస్తుంది.
## జోను , డివిజను
ఈ ఎక్స్‌ప్రెస్ రైలు భారతీయ రైల్వేలు లోని దక్షిణ మధ్య రైల్వే జోన్ పరిధిలోకి వస్తుంది. రైలు నంబరు: 07431. ఈ రైలు వారానికి ఒక రోజు (శనివారం) నడుస్తుంది.

## ప్రత్యేక సేవలు
### 2016
ప్రయాణీకుల రద్దీ ననుసరించి రైలు నంబరు: 07431 కాకినాడ టౌన్ - తిరుపతి స్పెషల్ ఎక్స్‌ప్రెస్ 2016, 23 వ జనవరి నుండి 19:00 గంటలకు కాకినాడ టౌన్ లో బయలుదేరి మరుసటి రోజు ఉదయం 07.05 గంటలకు తిరుపతి చేరుకుంటుంది.
ఈ క్రమంలో, ఈ ప్రత్యేక రైలు సామర్లకోట, రాజమండ్రి, తాడేపల్లిగూడెం, ఏలూరు, విజయవాడ, తెనాలి, ఒంగోలు, కావలి, నెల్లూరు, గూడూరు, శ్రీకాళహస్తి, రేణిగుంట స్టేషన్లలో ఆగుతుంది.

ఈ ప్రత్యేక రైలు 15 కోచ్‌లు కలిగి ఉంటుంది. ఇందులో ఒక ఏసీ టూ టైర్, ఒక ఏసీ త్రీ టైర్, ఎనిమిది స్లీపర్ క్లాస్, రెండు సాధారణ రెండవ తరగతి, ఒక చైర్ కారు, రెండు రెండవ తరగతి లగేజీ కం బ్రేక్ వ్యాన్ కోచ్‌లు ఉంటాయి.

## మూలాలు

వర్గం:భారతీయ రైల్వేలు ప్రయాణీకుల రైళ్లు
వర్గం:భారతీయ ఎక్స్‌ప్రెస్ రైళ్ళు
వర్గం:దక్షిణ మధ్య రైల్వే జోన్
వర్గం:దక్షిణ మధ్య రైల్వే ఎక్స్‌ప్రెస్ రైళ్ళు
వర్గం:ఆంధ్రప్రదేశ్ రైలు రవాణా
రోగ లక్షణం

thumb|థర్మామీటర్ - మనిషి ఉష్ణోగ్రత పరిశీలించే సాధనము
**రోగ లక్షణం** అనేది ఒక రోగి సాధారణ చర్య లేదా భావన నుండి గమనించబడిన ఒక తప్పిదం, ఇది రోగి అసాధారణ స్థితి యొక్క లేదా ఒక వ్యాధి యొక్క ఉనికిని ప్రతిబింబిస్తుంది. రోగలక్షణమును ఆంగ్లంలో **సింప్టమ్** అంటారు. రోగ లక్షణమును రోగ గుణము, రోగ చిహ్నము, రోగ సూచిక అని కూడా అంటారు.కొన్ని రోగ లక్షణములను రోగి ముందుగా పసిగట్టగలుగుతాడు, అయితే దాని యొక్క తీవ్రతను సరిగా అంచనా వేయలేడు, అయితే అనుభవమున్న కొందరు రోగి లక్షణములను నిశితంగా పరిశీలించి అది ఎటువంటి రోగమో చెప్పగలుగుతారు. 

## చరిత్ర
జ్వరం అంటే శరీర ఉష్ణోగ్రత సాధారణం కంటే ఎక్కువగా ఉంటుంది.మనిషిలో సాధారణ శరీర ఉష్ణోగ్రత 97.5 ° F నుండి 99.5 ° F (36.4 ° C నుండి 37.4 ° C) వరకు ఉంటుంది. ఇది ఉదయం తక్కువగా, సాయంత్రం ఎక్కువగా ఉంటుంది.     వైద్యులు  జ్వరాన్ని 100.4 ° F (38 ° C) లేదా అంతకంటే ఎక్కువ, 99.6 ° F నుండి 100.3 ° F ఉష్ణోగ్రత ఉన్న వ్యక్తికి తక్కువ గా జ్వరం ఉంటుంది. కొన్ని సార్లు  జ్వరాలు పిల్లలలో మూర్ఛలు  కలిగిస్తాయి.  జ్వరం సాధారణ ఉష్ణోగ్రత కంటే ఎక్కువ లక్షణాలను కలిగి ఉంటుంది. పిల్లలు, చిన్న పిల్లలను, వికలాంగుల కు జ్వరం వచ్చినపుడు జాగ్రత గా  ఉండవలెను .  జ్వరం అనేది  అనారోగ్యం కాదు.  శరీరంలో ఏదో సరిగ్గా లేదని ఇది ఒక లక్షణం.  ఇది బాక్టీరియల్ లేదా వైరల్ ఇన్ఫెక్షన్, అలెర్జీ , ఆహారం నుండి   కావచ్చు 

రోగ ( జ్వరం ) లక్షణములు 

1,  చలి -వణుకుత 

2. చెమటలు పట్టుట 

3. ఆకలి  తక్కువగా ఉండడం .

4,  శరీరంలో నొప్పులు 

5. అలసట - నీరసం గా ఉండడం 

6. నిద్ర పట్టకపోవడం 

### చిన్న పిల్లల లో రోగ ( జ్వర ) లక్షణములు
చలి, శరీరం, వేడిగా ఉండడం ,చెమటలు ,మతిమరుపు, **జ్వరం  ఎక్కువ గా** ఉంటే కొన్ని సార్లు మూర్ఛలు  రావచ్చును. జ్వరం ఉన్న పిల్లలు ఉష్ణోగ్రత పెరిగేకొద్దీ  పిల్లలో చికాకు , 100.4 ° F (38 ° C) కంటే ఎక్కువ శరీర ఉష్ణోగ్రత  ఉంటె వెంటనే వైద్యులను సంప్రదించ వలెను.3 నెలల వయస్సు పిల్లలకు 100.4 ° F (38 ° C)   ఉష్ణోగ్రత ఉంటే  చిన్నపిల్లలలో జ్వరం  ప్రమాదం ,  ఏ  వయస్సులోనైనా  104 ° F (40 ° C)  ఉష్ణోగ్రత  ఉండడం  ప్రమాదము, ,2 సంవత్సరాల పిల్లకు 100.4 ° F (38 ° C) జ్వరం 1 రోజు కంటే ఎక్కువ ఉంటుంది. పిల్లల వయస్సు 2 లేదా అంతకంటే ఎక్కువ 100.4 ° F (38 ° C) జ్వరం 3 రోజుల కన్నా ఎక్కువ ఉంటుంది   

#### జ్వరం  తీవ్రతను(  ఉష్ణోగ్రత) గుర్తించడం
నోటిలో ఉష్ణోగ్రత తీసుకోవడానికి **ఓరల్ థర్మామీటర్లను** ఉపయోగిస్తారు. పిల్లల కంటే పెద్దవారికి నోటి ద్వారా ఉష్ణోగ్రత తీసుకోవడం మంచిడి , థర్మామీటర్‌తో కనీసం 20 సెకన్ల పాటు నోరు మూసుకుని ఉండాలి.  చెవి **ఆధారిత థర్మామీటర్లు టిమ్పానిక్ పొర యొక్క** ఉష్ణోగ్రతను కొలుస్తాయి. దీనిని చెవిపోటు అంటారు.చెవి ఆధారిత థర్మామీటర్ డిజిటల్ రీడౌట్‌ను ఉపయోగిస్తుంది,సెకన్లలో ఫలితాలను అందిస్తుంది. 6 నెలల కంటే ఎక్కువ వయస్సు ఉన్న పిల్లలో వాడవచ్చును . థర్మామీటర్ లేకుండా జ్వరాన్ని  తెలుసుకొన వచ్చును . శరీరం ను తాకి మనిషిలో ఉన్న  ఉష్ణోగ్రత ను చూడటం,  డీహైడ్రేషన్, విరేచనములు , వాంతులతో మనిషి బాధ పడటం వంటివి రోగ లక్షణములను గుర్తించ వచ్చును     

## మూలాలు

వర్గం:వైద్యము
వర్గం:రోగ లక్షణాలు
ఒరాకిల్ లినక్స్

**ఒరాకిల్ లినక్స్**, ఇంతకుముందు ఒరాకిల్ ఎంటర్‌ప్రైజ్ లినక్స్, అనేది రెడ్ హ్యాట్ ఎంటర్‌ప్రైజ్ లినక్స్ పై ఆధారపడిన ఒక లినక్స్ పంపిణీ. దీనిని ఒరాకిల్ తిరిగి ప్యాక్ చేసి ఉచితంగా గ్నూ జనరల్ పబ్లిక్ లైసెన్స్ క్రింద 2006 నుండి పంపిణీ చేస్తుంది.

ఒరాకిల్ యొక్క ఇ-డెలివరీ సేవ లేదా వివిధ మిర్రర్ సైట్ల నుండి ఒరాకిల్ లినక్సును దింపుకోవచ్చు. ఎటువంటి చెల్లింపులు చేయకుండానే నియోగించవచ్చు, పంపిణీ చేయవచ్చు. వాణిజ్య సాంకేతిక తోడ్పాటు ఒరాకిల్ లినక్స్ తోడ్పాటు కార్యక్రమం పేరుతో అందుబాటులో ఉంది. ఇందులో ఓరాకిల్ లినక్స్, ఆర్‌హెచ్ఇఎల్ లేదా సెంటాస్ పంపిణీలకు తోడ్పాటును అందిస్తున్నారు. 2013 నాటికి, ఈ తోడ్పాటు కార్యక్రమానికి 11,000 లకు పైగా చందాదారులను ఒరాకిల్ లినక్స్ కలిగివుంది.

## References

వర్గం:కంప్యూటరు నిర్వాహక వ్యవస్థలు
వర్గం:లినక్స్
నాలో నేను

**నాలో నేను** (Naalo Nenu) బహుముఖ ప్రజ్ఞాశాలి భానుమతీ రామకృష్ణ ఆత్మకథ. దీన్ని శ్రీ మానస పబ్లికేషన్స్, విజయవాడ వారు 2000 సంవత్సరంలో ప్రచురించారు. ప్రముఖ సినీ రచయిత డి.వి.నరసరాజు ఈ గ్రంథానికి ముందుమాటను రచించారు.

ఈ పుస్తకాన్ని రచయిత్రి శ్రీ బి.నాగిరెడ్డి దంపతులకు అంకితం చేశారు.

## ధారావాహిక
భానుమతి గారి స్వీయ అనుభూతులను విజయచిత్ర మాసపత్రికలో 1978 నుండి 1985 వరకు ధారావాహికంగా ప్రచురించబడ్డాయి.

## ఇందులోని విషయాలు

* నాకు బడి వద్దు
* అబ్సర్వేషన్ అను జబ్బు
* నాయనమ్మ - నేతిగారెలు
* మొద్దు కృష్ణుడి కథ
* శతకోటి దేవుళ్లకు, సహస్రకోటి నమస్సులు
* తట్టాచార్యుల తాతయ్య
* భక్తి తత్త్వం
* మేరెజెస్ ఆర్ మేడ్ ఇన్ హెవెన్
* సెవెన్టీ ఇయర్ ఇచ్
* సినిమా యాక్టింగ్ కు పనికి రాదేమో
* పెళ్ళి సంబంధాలు
* టోపీవాడు తెచ్చిన ఉత్తరం
* ఈ అమ్మాయేనండీ మా కాళింది
* చలో కల్కత్తా!
* ఈ వూళ్లో చాలా గంజీలున్నాయి
* కవిరాజుగారు వ్రాయించిన కథ
* బెదురు గొడ్డుల ప్రణయం
* జీవితమూ - గుంతకల్లు జంక్షనూ!
* కొల్హాపూర్ అందాలు
* చెప్పమాకు, చెయ్యమాకు
* కీళ్లనొప్పుల భంగిమల బాలతార
* దేవలోకం నుండి దిగివచ్చిన రంభ
* రామకృష్ణ ప్రేమ
* ప్రేమా - పెళ్ళి!
* ఆడ పిల్లలు ఎందుకు చిక్కిపోతారో తెలుసా?
* మూగ బాధ
* కోపంవస్తే చెంపవాచేలా కొడుతుంది
* కోరికలే గుర్రలయితే
* మా రాముకి తగిన భార్య
* చిత్రమైన మలుపులు
* పెళ్ళికి అమ్మా నాన్న లేరని ఏడుస్తున్నట్లుంది
* కన్యాదానం చేసే భాగ్యం నాకు లేకుండా చేసావ్
* బొమ్మరిల్లు లాంటి ఇల్లు
* వంటా వార్పూ
* సినిమా ఉప్పెన
* స్వర్గసీమ పిలిచింది
* తమిళ చిత్ర రంగంనుండి పిలుపు
* రత్నకుమార్
* చొరగ చీమ
* లైలా మజ్ను
* మిస్సయిన మిస్సమ్మ
* ఎంతవారలైనా కాంతదాసులేగా
* విప్రనారాయణకు ఉత్తమ చిత్రంగా జాతీయ బహుమతి
* భానుమతి క్వార్టర్స్
* ఒకేసారి 18 తమిళ చిత్రాలు
* నలదమయంతి - కన్నడ రంగానికి పరిచయం
* అన్నై
* సాహిత్య అకాడెమీ అవార్డు
* జ్యోతిషశాస్త్రం
* కోడలుపిల్ల ధోరణి
* పెద్దల ప్రశంసలు
* హిందీ చిత్రాల జ్ఞాపకాలు
* ఎందరో మహానుభావులు
* స్త్రీ స్వేచ్ఛ
* మెరిట్ కు గుర్తింపు వుందా?

## పురస్కారాలు
* ఈ గ్రంథానికి 1994లో జరిగిన 41 భారత జాతీయ చలనచిత్ర పురస్కారాలులో ఉత్తమ జీవిత చరిత్రగా జాతీయ బహుమతి లభించింది.

## మూలాలు

వర్గం:తెలుగు సినిమా
వర్గం:2000 పుస్తకాలు
వర్గం:తెలుగు పుస్తకాలు
వర్గం:ఆత్మకథలు
గుంటూరు మిరపకాయ

**గుంటూరు మిరపకాయలు** ఆంధ్రప్రదేశ్ రాష్ట్రానికి చెందిన గుంటూరు జిల్లా లో పండుస్తున్న మిరపకాయలు. ఈ మిరపకాయలు ప్రపంచవ్యాప్తంగా ఆసియా, కెనడా, ఐరోపా దేశాలకు ఎగుమతి అవుతున్నాయి. గుంటూరు జిల్లా అనెక మిరపకాయలకు, మిరపకాయ పొడికి ప్రసిద్ధి చెందింది. ఈ ఉత్పత్తులు శ్రీలంక, బంగ్లాదేశ్, మధ్యతూర్పు, దక్షిణ కొరియా, యు.కె, యుఎస్ & లాటిన్ అమెరికాలకు ఎగుమతి అవుతున్నాయి. ఈ మిరపకాయలు వివిధ రంగులు, వివిధ రకాల రుచులను దానిలో ఉన్నా కాప్సికం పరిమానాన్ని బట్టి కలిగి పుంటాయి. భారతదేశంలోని ఆంధ్రప్రదేశ్ రాష్ట్రంలో వివిధ రకాల వంటలలో ఈ గుంటూరు మిరప కాయలను ఉపయోగిస్తారు.
## గుంటూరు మిరప వ్యవసాయదారులు
* **వండర్ హాట్ చిల్లీ** అనునది అతికారంగా ఉన్న మిరపకాయ.

* **334 చిల్లీ** అనునది ఎగుమతి చేయవలసిన రకం.

* **తేజా చిల్లీ** అనునది చక్కని గుంటూరు మిరపకాయ. 

* **[[గుంటూరు సన్న మిరపకాయ]] - S4 రకం** అనునది ప్రఖ్యాతి చెందిన మిరప రకం. దీనికి ప్రపంచవ్యాప్తంగా గణనీయమైన డిమాండ్ ఉన్నది. దీనిని గుంటూరు, వరంగల్, ఖమ్మం జిల్లాలలో పండిస్తారు. ఈ మిరపకాయ తొక్క దళసరిగానూ, ఎరుపుగానూ, కారంగానూ ఉంటుంది. ఈ పంట పండించే కాలం డిసెంబరు నుండి మే నెల వరకు ఉంటుంది. ప్రతి సంవత్సరం ఈ పంట సుమారు 280,000 టన్నులు ఉత్పత్తి అవుతుంది. దీని అస్తా రంగు విలువ 32.11, కాప్సైచిన్ విలువ  0.226% ఉంటుంది.
* **273 చిల్లీ** అనునది సాధారణ ముడుతలు గల చిల్లీ.

ఇతర గుంటూరు మిరపకాయలలో పత్కి, ఇండో-5, అంకుర్, రోష్ని, బెడ్కి, మధుబాల కూడా ఉన్నాయి. పత్కి, తేజ రకాలను రుచి కొరకు, వంటల రంగుల కొరకు వాడుతారు.

## ఇవి కూడా చూడండి
*మిరపగింజల నూనె
* గుంటూరు
* గుంటూరు సన్న మిరపకాయ
* మిరపకాయ పొడి

## మూలాలు

వర్గం:సొలనేసి
సుబ్బారావు పాణిగ్రాహి

**సుబ్బారావు పాణిగ్రాహి** విప్లవ ప్రజాకవి. ఇతడు 1934, సెప్టెంబర్ 8న శ్రీకాకుళం జిల్లా, సోంపేట మండలం బారువాలో ఒక పూజారి కుటుంబంలో జన్మించాడు. బొడ్డపాడు గ్రామానికి పూజారిగా వచ్చాడు. అక్కడ తామాడ గణపతి, పంచాది కృష్ణమూర్తిలతో పరిచయమై వారితో కలసి యువకులను ఉద్యమాల్లోకి తెచ్చాడు. తెగింపు సంఘాన్ని పెట్టి ఎందరో యువకులను శ్రీకాకుళ పోరాటంలోకి తీసుకొచ్చాడు. ప్రజల కష్టాలపై ఎన్నో పాటలను, గేయాలను, నాటికలను రాశాడు. ‘ఎరుపంటే కొందరికి భయం, భయం, పసిపిల్లలు వారికంటే నయం నయం’, ‘కష్టజీవులం మేము కమ్యూనిస్టులం అవునన్నా కాదన్నా అదే ఇష్టులం’ వంటి ఆయన రాసిన పాటలు శాశ్వతంగా నిలిచి పోయాయి. తామాడ చినబాబుతో కలిసి ఆయన చెప్పిన జముకుల కథ ప్రజలను ఉర్రూతలూపింది. ఆయన రాసిన ‘ఓ అరుణ పతాకమా, చేగొనుమా రెడ్ శాల్యూట్’ అనే పాట విప్లవకారులు నిత్యం జెండా వందన వేళ పాడుకునే విప్లవగీతం అయింది.
 
శ్రీకాకుళ గిరిజనోద్యమంలో ప్రత్యక్షంగా పాల్గొన్నాడు. చాగంటి భాస్కరరావు, తామాడ గణపతి మరణం తర్వాత సోంపేట ఏరియా పార్టీ కార్యదర్శిగా పాణిగ్రాహిని ఎన్నుకున్నారు. అనతి కాలంలోనే అంటే, 1969 డిసెంబర్ 22న పాణిగ్రాహిని రంగమటియ కొండల్లో కాల్చి చంపారు. ఆయన జీవించింది 36 ఏళ్లు మాత్రమే. ప్రజాకళలకు జీవం పోసి వాటిని రాజకీయాలతో జోడించి ఉద్యమ స్థాయికి తీసుకెళ్లిన వ్యక్తి.
## రచనలు
### నాటికలు
* కుంకుమరేఖ
* రిక్షావాలా
* ఎండమావులు
* కాలచక్రం
* విముక్తి
### ప్రసిద్ధి చెందిన పాటలు
* ఓ అరుణ పతాకమా, చేగొనుమా రెడ్ శాల్యూట్
* ఎరుపంటే కొందరికి భయం, భయం, పసిపిల్లలు వారికంటే నయం నయం
* కష్టజీవులం మేము కమ్యూనిస్టులం అవునన్నా కాదన్నా అదే ఇష్టులం
* వినండి బాబూ విషాధ గాథ గోదావరి నది వరదల బాధ
* దిక్కుమొక్కు లేని జనం ఒక్కొ క్కరు అగ్నికణం.. సింహకంఠ నాదంతో వస్తారిక కాచుకోండి
## మూలాలు

## ఇతర లింకులు
* Boddapadu’s Revolutionary Legacy

వర్గం:విప్లవ రచయితలు
వర్గం:శ్రీకాకుళం జిల్లా కవులు
వర్గం:1934 జననాలు
వర్గం:1969 మరణాలు